text:
Heimsins størsti vøttur úr Noreg vitjar á Bindifestivalinum 2018.
Á várið 2008 kastaðu nakrar kvinnur uppá ein vøtt. Málið var at binda heimins størsta vøtt, sum skuldi blíva góðkendur av Guinness World Records. Vøtturin fekk navnið Selbuvøtturin.
Tá tær vóru lidnar at binda fyrsta vøttin vísti tað seg, at tær máttu binda tveir – hetta, tí at vøttir altíð eru eitt par. Ein til høgru hond og ein til vinstru hond.Í juni 2010 vóru báðir vøttirnir lidnir at binda.
Bindingin bleiv framd fyri at styrkja felagskapin í nærumhvørvinum, og tá til stykkis kom høvdu 45 kvinnur luttikið í verkætlanini at binda vøttirnar.
Fyri at fáa vøttirnar góðkendar skuldu teir bindast í sínum uppruna tógvi, sum vit kenna frá Selbu Husflid. Tær brúktu rundstokk 3½
Vøtturin vigar 5½ kg
Longdin á teimum er 247 cm
Samstarvið um verkætlanina hevur verið ímillum Selbu bygdemuseum, Selbu Husflid A/S og Selbu Husflidslag.
Vøttaparið bleiv góðkent av Guinnes World Records i februar 2014, og metið kom i Guinnes recordbókina í 2015.
------------------
Vøtturin er at síggja í hølinum, har fyrilesturin um vøttin verða hildnir. Les meir HER


c: text/html

text:
Í vikuni bleiv tað kunngjørt at ein nýggjur politiskur flokkur, nú vil uppí danskan politikk. Talan er um flokkin Feministisk Initiativ, sum longu hevur skotið seg upp í grannalondunum Svøríki, Noregi og Finnlandi.
Við DR sigur talskvinnan, Marie Raasthøj Hansen, at flokkurin bleiv stovnaður, tí ongin annar danskur flokkur hevur antirasismu og javnstøðu sum høvuðsmál. Tað snýr seg um at berjast ímóti diskriminatión á øllum økjum, leggur Marie Raasthøj Hansen dent á. Til dømis vil tað siga, at spurningurin um barsil snýr seg um at javnseta mannin við konuna.
Flokkurin hevur higartil seks kandidatar og ætla at royna at fáa fleiri afturat sær til borgaraumboðsvalið í Keypmannahavn.
Tá himmalin er myrkast síggjast stjørnurnar best
Tað eru ikki nógv, sum í friðartíð hava upplivað so stóra sorg, sum Fríðbjørg Jensen. Av sjey børnum hevur hon lagt fýra í...

robotstxt: allowed

filter: keep


text:
Sverri Egholm
18.01.2018 - 20:39
Tíðindi > Samfelag & Politikkur > Landspolitikkur
Í januar lønini verður mótrokningin eftir ætlan framd. Tað sigur Kristina Háfoss, landsstýriskvinna í fíggjarmálum í svari til ein grein 52 spurning frá Bill Justinussen
Hon varar tó ikki av lønunum hjá kommununum, sum hava áleið tvær ferðir størri lønarútreiðslur enn landið á tí økinum.
- Landið valdi í desember mánaði at rinda mánaðarløntum løn av praktiskum grundum, so sum vanligt er. Tað er lættari at gera ta mótrokningina, tá ið verkfallið er av. Tá liggur eisini klárt, hvørji fólk hava verið undantikin frá verkfallinum tann mánaðin, summi heilt undantikin, summi partvíst undantikin. Tá er eisini størri vissa fyri, at rætt verður roknað.
- Haraftrat var verkfallið suspenderað frá 22. desember klokkan 23 til tann 27. desember klokkan 7. Eisini er desembur mánaði serstakur, tí júst hendan mánaðin verður lønin útgoldin tíðliga. Í januar lønini verður mótrokningin eftir ætlan framd.
- Leggjast skal afturat, at landið ikki hevur rindað tímaløntum løn fyri annað, enn tímar, sum tey longu høvdu arbeitt og høvdu rætt til at fáa útgoldið, sigur Kristina Háfoss millum annað í svarinum.
Sí alt svarið her


text:
Føroyski starin er eitt serligt undirslag av stara, sum bara verpur í Føroyum. Hann er størsti starin í Norðuratlantshavi. Stari er støðufuglur. Hann ger reiður bæði í bø og haga og millum húsa. Best dámar honum í holum í grótgørðum.
Starar eru altíð fleiri saman, og um náttina sova teir helst saman í stórum flokkum. Ein orsøk er ivaleyst tann, at saman eru teir tryggari – fleiri eygu og oyru varnast skjótari fíggindar!
Stari og kvørkveggja minna nógv um hvørt annað. Men tá ið stari leitar sær føði í moldini, gongur ella rennur hann, kvørkveggjan hoppar.
Stari
- Longd: 23 cm
- Vekt: 90 g
- Flog: 37-42 cm
- Egg: 4-6


text:
Grundstykki
Grundstykki
Til sethús
Kommunalu sethúsagrundstykkini verða boðin út eftir grundstykkjalistanum. Fyri at koma á grundstykkjalistan skalt tú senda inn umsóknarblaðið til grundstykkjalistan til Miðlan á Nólsoyar Pálsgøtu 32, ella sum teldupost til klaksvik@klaksvik.fo.
Upptøka á grundstykkjalistanum er harumframt treytað av ávísum viðurskiftum - eitt nú, at umsøkjarin er 18 ár ella eldri og ikki eigur grundstykki frammanundan. Samlaða reglugerðin fyri grundstykkjalistan stendur at lesa á umsóknarblaðnum.
Umsóknin verður viðgjørd í Umhvørvis- og Býarskipanarnevndini, sum hevur regluligan fund einaferð um mánaðan.
Yvirlit yvir tøk grundstykki
- Tøk grundøkir 2018 (244.35 KB)
- Millum Hjalla.pdf (729.10 KB)
- Árnafjørður.pdf (657.27 KB)
- Hamarsniðið.pdf (417.37 KB)
- Norðoyri.pdf (379.44 KB)


text:
Granskingarverkætlanir á Granskingardeplinum
Undir høvuðsheitinum Samfelagsmenning – vald og demokrati er gjørd granskingar- og menningarætlan fyri komandi árini. Gransking innan evni samfelagsmenning, vald og demokrati fevnir um gransking av teimum mest grundleggjandi viðurskiftunum í samband við, hvussu eitt samfelagið er skipað og samansett, og hvussu virðini í samfelagnum verða býtt.
Evnið Samfelagsmenning - vald og demokrati fevnir víða, men eru í granskingar- og menningarætlanini vald út nøkur undirevnið, ið vit hava valt at leggja dent á komandi árini á Granskingardeplinum fyri Samfelagsmenning.
Valdsanalysur av ymiskum slagi eru í grannalondum okkara oftani týðandi partur av grundarlagnum, tá viðurskifti í samfelagnum verða tikin upp til t.d. politiska viðgerð, mett ella eftirmett, og dagførd ella skipaði av nýggjum. Í Føroyum eru ikki traditiónir fyri slíkar gransking, hóast slík gransking hevur eins stóran týdning í føroyska samfelagnum, sum í grannalondum okkara. Við tað at Granskingardepilin setir evnið Vald og demokrati á dagskrá verður hetta ætlandi broytt og fara ymisk sløg av valdsanalysum at gerast partur av føroysku samfelagsgranskingini í framtíðini.
Dentur verður lagdur á ávís kjarnugranskingarevnir innan samfelagsmenning – vald og demokrati. Hesi eru:
- Tilfeingisumsiting
- Vald í samfelagnum
- Samfelagsmenning í smátjóðum
- Policy studies og aðrar kanningar
- Craft International – siðbundið handverk og ferðavinna
- Luttøka og íverksetan, við denti á lokala framleiðslu, list, mentan og ferðavinnu
Verkætlanarábyrgd: Olga Biskopstø, samfelagsfrøðingur á Granskingardeplinum fyri Samfelagsmenning.
Verkætlanartíðarskeið: 2011-2014
Fígging: Verkætlanin er fíggjað av Northern Pherephery Project, NORA, Vinnuframagrunninum, Granskingardeplinum fyri Samfelagsmenning o.ø.
Granskingardepilin fyri Samfelagsmenning er partur av altjóða granskingarverkætlan nevnd Craft International. Hetta er ein verkætlan til frama fyri lokalt handverk og ferðavinnu.
Endamálið við verkætlanini er at finna og fremja tiltøk, har tilfeingið er lokalt siðbundið handverk
Talan er um nýskapandi og burðardygga vinnu í útjaðaranum, og bulurin í tiltøkunum er ferðavinna.
Framhald av Economusée Northern Europe verkætlanini
Henda verkætlan er eitt framhald av verkætlanini Economussée, ið Granskingardepilin hevur luttikið í síðani 2008. Munurin millum nýggju verkætlanina og Economusée er, at tað nú fyriliggur eitt grundleggjandi tilfar, ið skal brúkast til at menna fleiri Economusée tiltøk, við tí ískoyti, at ferðavinnan nú verður inndrigin sum beinleiðis samstarvspartur og netverkið verður ment.
Ein partur av Craft International verður at knýta Economusée tiltøkini upp í skipaðar ferðaleiðir. Hetta skal tryggja, at alt Norðuratlantiska økið kann bjóða tiltøk, ið eru knýtt at hvør øðrum, har vørumerki er dygd og lokalt engagement.
Økini, ið eru partur av verkætlanini, eru: Norra, Svøríki, Kanada, Grønland, Føroyar, Ísland, Onglandi og Írland.
Gongdin í ferðavinnuni seinnu árini hevur víst, at tey sum vilja ferðast í Norðuratlantiska økinum ynskja sær autentiskar upplivingar. Tey vilja m.a. síggja og uppliva lokalt handverk, mat og mentan.
Craft International slóðar vegin fyri einum konsepti, har lokalt siðbundið handverk og ferðavinna ganga saman um at bjóða ferðafólki eina dygdar uppliving. Rávøran er tað siðbundna handverkið og søgan handan handverkið. Vørurnar, sum verða framleiddar á verkstøðunum, verða seldar lokalt og á internetinum.
Verkætlanaabyrgd fyri Føroyar: Dennis Holm, samfelagsfrøðingur, Granskingardepilin fyri Samfelagsmenning.
Verkætlanartíðarskeið: 2010-2012
Útgávur í samband við verkætlanina: Arbeiðsrit 28, 2011: : Nógv at læra úr Norra – ferðafrásøgn frá vitjan við Gloppenfjørðin
Á heysti 2010 byrjaði verkætlanin Lærings- og inspirationsnetværk for aktive ildsjæle i 4 nordiske lokalsamfund i udkantsområder, sum er ein verkætlan, ið er fíggjað av Nordisk Ministerråd.
Við í verkætlanini eru fýra útjaðarasamfeløg í Norðurlondum: Vágur í Føroyum, Ísafjørðurin í Íslandi,Gloppen í Norra og Janderup í Danmark.
Verkætlanarleiðari er Karen Vestergaard-Poulsen, sum er stjóri á Det Danske Europa Institut A/S. Tey fýraútjaðarasamfeløgini eru annars umboðaði soleiðis:
- Janderup, Danmark: Hans Christian Jensen, Formand for Lokalrådet.
- Gloppen Kommune, Sandane, Norra: Olav Fure, oppvekstsjef Gloppen Kommune.
- Vágur, Føroyar: Dennis Holm, leiðari á Granskningardepilin fyri Samfamfelagsmenning.
- Ísafjørður, Ísland: Margrét Geirsdóttir, Forstödumadur Skola- og Fjölskylduskrifstofu.
Endamál við verkætlanini
Endamálið við verkætlanini Lærings- og inspirationsnetværk for aktive ildsjæle i 4 nordiske lokalsamfund i
udkantsområder er í fyrsta umfari:· at fáa skapt eitt læringsnetverk
- at styrkja um førleikarnar hjá eldsálum
- at kunna um nýggj læringsamboð
- at kunna um loysnings-modellir hjá hvørjum øðrum
- at økja um kunnleikan til norðurlendskt mál og -mentan og norðurlendskan samleika
Harnæst er endamálið
- at skapa eitt felags virtuelt rúm
- at kunna og læra um netverk
- at skapa rúm fyri útveksling av royndum
- at skapa góðsku og nýskapan viðvíkjandi læring
- at betra um eginleikarnar við KT sum samskiftisamboði
- at geva íblástur til ”aktive citizenship” / at íbúgvar verða virknir
- at gera vart við mentunarligar ymiskleikar
Tann fyrsti fundurin var í Janderup í vestur Jútlandi í Danmark í døgunum 3. til 7. oktober 2010. Síðani havaverið fundir í Vági í mai 2011, í Ísafjørðinum í august 2011 og í Gloppen í oktober 2011. Seinasti fundur í verkætlanini verður í Janderup í Danmark á sumri 2012.
Verkætlanin hevur egna heimasíðu: www.aktinord.dk har tú kann lesa meiri um verkætlanina, umframt attað á heimasíðuni eru myndir frá teimum fýra bygdasamfeløgunum, sum eru við í verkætlanini.
Verkætlanarábyrgd: Olga Biskopstø, samfelagsfrøðingur á Granskingardeplinum fyri Samfelagsmenning, hevur ábyrgdina av føroyska partinum av verkætlanini.
Verkætlanartíðarskeið: 2009-2012
Fígging: Verkætlanin er stuðlað av Nora og NPP (Northern Periphery Programme), umframt at ein partur er eginfígging frá Granskingardeplinum fyri Samfelagsmenning.
Verkætlanin Retail in Rural Region (RRR), á føroyskum: Tín Bygdahandil, er ein atljóða verkætlan við luttøku av granskarum úr Føroyar, Ísland, Grønland, Norra, Svøríki, Finnland, Skotland og Írland.
Um verkætlanina
Verkætlan hevur sum endamál, at menna eitt uppskot til handil í smáu samfeløgunum í útjaðaranum. Handilin skal hava gott úrval av vørum og veita eina fjølbroytta tænastu. Eydnast henda verkætlan til fulnar, verður úrslitið øktur búskaparligur vøkstur í útjaðaranum umframt betri trivnaður.
Onkur vil tykjast, at hetta er eitt sera høg mál at seta, og ikki minst av einari granskingarverkætlan, tí hesar, sum oftast enda við einari frágreiðing, heldur enn praktiskum úrslitum. Men í so máta er henda verkætlan øðrvísi. Kravið frá NPP, sum fíggjar ein helmingin av verkætlanini, er, at endaliga úrslitið skal vera eitt tiltak, ið er sett í verk, skipað eftir tí leisti, ið verkætlanin hevur ment.
Fyrimyndin fyri verkætlanini er tað norska handilsmodellið “Merkur” og tann svenska verkætlanin FLF, ið báðar hava sum endamál, at skapa møguleikar fyri handli í útjaðaranum. Í Skotlandi eru eisini almennar verkætlanir, við sama endamáli. Orsøkin til henda áhuga fyri handli í útjaðaraøkjum er, at tað vísir seg at hava alstóran týdning fyri menning og trivnað á smáplássum, at tað er ein handil í nærumhvørvinum, og ikki minst, at hesin handil kann veita eina góða og fjølbroytta tænastu.
Les meira um verkætlanina á: http://www.ruralshops.blogspot.com


text:
Navn og búmerki
MEGD er nýtt føroyskt orð og er eisini eitt orð, sum hevur eina positiva merking. Orðið verður í hesum føri brúkt sum sernavn.
Bæði Hilmar Eliasen og Dorrit Olsen sendu uppskotið MEGD inn til navnakappingina, og m.a. grundgóvu tey við, at MEGD merkir megi og styrki og setir fokus á møguleikarnar hjá einstaklinginum og felagnum heldur enn forðingarnar. Orðið er stutt og lætt. Orðið hevur ikki serføroyskar bókstavir, sum ger tað lættari við telduposti, heimasíðu og altjóða samstarvi.
Búmerkið hevur Else Sjúrðaberg, grafikari, gjørt eftir áheitan frá starvsnevndini. Um búmerkið sigur Else:
MEGD skrivað eitt sindur øðrvísi - á ein viðarbul.
Tankin við at skriva MEGD á henda hátt er, at lívið ikki er beint fram. Vit møta avbjóðingum í lívinum, sum gera, at vit fara umvegir, niður á næstu reglu - tað ger onki - viðhvørt høvdu vit ikki vilja verið tað fyri uttan.
Viðarbulurin. Sprotin sigur: „viðarbulur: meginlutur av træ ið greinar vaksa út frá“.
Hetta er eitt góð mynd av MEGD, sum er sterkt og sjálv stamman í trænum. Viðarbulurin leggur lunnar undir, at greinar og bløð nørast.
Grøni liturin er tekin upp á ró, nøring, vøkstur, orka, tryggleika og so framvegis.
Skapið á viðarbulinum er ikki ein fullkomin rundingur. Fólk fara óivað ikki at vita, at hetta er ein viðarbulur, men undrast yvir, hví skapið er so. Síðani verður spurt og høvi gevst at greiða frá og fáa samtalur ígongd.
Ringurin á viðarbulinum kann eisini ímynda vernd og felagsskap.


text:
Heiðursgávu Landsins fær Frits Johannesen, fjøllistamaður. Tað kunngjørdi Rigmor Dam, landsstýriskvinna í mentamálum, í Bygdarhúsinum í Miðvági í kvøld.
Henda virðislønin verður latin fyri at hava virkað til frama fyri mentanarlig virði, ið hava týdning fyri føroyska mentan, list og mentanararv. Heiðursgáva Landsins er 75.000 kr.
Dómsnevnd, sum er Katrina í Geil, Oggi Lamhauge, Knút Háberg Eysturstein, Archibald Black og Martin Næs, siga soleiðis um orsøkina til at geva Frits Johannesen, fjøllistamanni, Heiðursgávu Landsins:
Av og á síggja vit, at eitt stað verður serliga gávað, tí ein ella fleiri av teimum, sum har búgva, eru ómetaliga væl fyri listaliga. Hetta ávirkar lættliga ung sum eldri og setir síni spor í alt umhvørvið, ja, sæst aftur gjøgnum fleiri ættarlið. Frits Johannesen er ein teirra. Sum barn av sínum heimstaði Fuglafirði, hevur hann búð har alt sítt lív, og har hevur hann virkað sum lærari frá 1967 til 2008. Serliga í lærugreinunum sangi, tónleiki og myndlist, tvinnaði Frits skjótt tað pedagogiska við tað kreativa. Støðið varð lagt, og børnini gleddu seg at fara í skúla. Frits Johannesen er tann ótroyttiligi granskarin, har hansara kynstur er at kanna allar møguleikar, sum liggja í tí at skapa og bera fram í skrift og talu. Myndlist, sjónleikur, skaldskapur, sangur og tónleikur eru alt streingir, sum Frits Johannesen leikar so yndisliga og fagurt á. Hann er ríkt gávaður, og tað heldur hann ikki fyri seg sjálvan, men ber tað ósjálvsøkið og gleðiliga víðari. Víðari til skúlabørnini. Víðari til ungdómin, bygdarfólkini og nærumhvørvið við framførslum, framsýningum og listaligum prýði. Og soleiðis eisini víðari til alt Føroya fólk. Frits lærdi næmingarnar at syngja og spæla ymisk ljóðføri, tekna og mála, yrkja og skriva. Umframt hetta hevur hann sjálvur skrivað seks sangleikir, sum hava verið framførdir í Fuglafjarðar skúla. Sum kórleiðari var Frits primus motor hjá Fuglafjarðar gentukóri, ið byrjaði at syngja í 1980. Tá ið hann legði dirigentstavin frá sær í 2001, var talan um eitt serliga gott kór, sum hevði gjørt tilsamans 12 konsertferðir í Norðurlondum og Týsklandi. Kórið hevur ein serligan lokalan stíl við uppruna í føroyskum løgum. Hóast mong ár eru gingin, liva upptøkurnar enn sum ein delikatessa úr Fuglafirði við sínum runda og milda klangi. Fjøllistamaðurin og eldsálin Frits Johannesen hevur altíð verið til reiðar at lyfta, stuðla, eggja og skapa. Hetta hevur verið og er mergurin í øllum lista- og mentanarlívi bæði í nærumhvørvinum og í landinum sum heild. Fyri hetta avrikið fær Frits Johannesen Heiðursgávu Landsins 2017.
Umframt at eitt gentukór úr Fuglafirði, "Okkara gentur", sungu undir leiðslu av Jógvani á Lakjuni, bar Dávur Winther fram heiðursrøðu fyri Frits Johannesen.
Til lukku við Heiðursgávu Landsins, Frits!


text:
Lýsing
Hevur tú hug at læra at bjálva við pappírsull og arbeiða teg upp til at gerðast serfrøðingur í bjálving?
So hevur tú møguleikan nú, tí Byggitrygd leitar eftir einum fólki (m/k), sum ynskir at verða hjá okkum í nógv ár, og sum ynskir at mennast í starvinum sum bjálvari.
Pappírsull er eitt bjálvingartilfar, framleitt úr endurnýtsluavísum. Pappírsull er framúr gott og trygt bjálvingartilfar, sum verður brúkt alsamt meira í Føroyum, av tí at tað ofta er bæði bíligari og betur egnað enn onnur bjálving.
Av fyrimunum kunnu nevnast:
- Góð brandmótstøða
- Góð bjálvingarevni
- Óneyðugt við dampsperru
- Sera munagóð ljóðbjálving
- Fukttransporterandi
- Góð inniluft
- Onki rot, ongin blámusoppur ella skaðadjór
- Leggur seg tætt rundan um innleggingar (rør o.a.)
Vit vænta at tú:
- Hevur koyrikort (B)
- Møtir væl upp
- Ert røkin
- Hevur hug og hegni til handverk
- Kanst arbeiða sjálvstøðugt og saman við øðrum
- Ert álítandi og kundavinarlig/ur
LES MEIR Á http://www.byggitrygd.fo/fo/starv/


text:
Sverri Egholm
10.01.2017 - 16:51
Frá klokkan 17 til klokkan 20 í kvøld skipar Slowfood Føroyar fyri Diskosuppu tiltaki í Perluni, har ljósið verður varpað á mataoyðsl.
Á, Miklagarður, Mylnan og PH Heilsøla stuðla við avlopsgrønmeti og frukt, sum vit luttakararnir í felag skera og koyra í ovurstóru suppugrýtuna.
Skiparin og kokkurin Birgir Enni av Norðlýsinum syrgir fyri, at suppan fær rætta smakkin.
Umframt leskiligu suppumáltíðina verður annað áhugavert á skránni gjøgnum kvøldið. Millum annað Olgu Biskopstø, sum er stovnari av Slowfood Føroyar, David Rodriguez, kandidatritgerð um matoyðsl í Tórshavnar kommunu og øðrum.
Tiltakið og máltíðin er ókeypis og øll eru vælkomin, ung sum gomul, siga fyrireikararnir. Tónleikur verður eisini.
Luttakararnir verða bidnir um at taka egna suppuskál og skeið við. Fyrireikararnir hava knívar og skeribretti til øll.
Mynd: David Sebastian Lopez Restrepo


text:
- Berjasunnudagur
- Dagurin nú hvørva tekur
- Einki er sum summarkvøld við strendur
- Fólkafundur
- Hann Janus
- Harmur og gleði í felag tey reika
- Havrin
- Hin føroyska tjóðin
- Hvør skuldi gamlar gøtur gloymt
- Mín Nannie er frá
- Móðurmálið
- Neytakonur
- Nú nemur náttin við smærur
- Nú rennur sólin fríð
- Nú ringja klokkur jólafest
- O, Guð, hav okkum við títt orð
- O, vart tú har, sum gjóstur stóð
- Signi andi tín og orð
- So eiggilig er gleðin tá, eg finni
- Tit búgv tykkum reisið á orðsins hellugrund
- Tit hús tykkum byggið á orðsins klettagrund
- Tú gakk tær fram við ánni
- Upp alt, ið Harrin hevur gjørt
- Viðoy


text:
Úrslit frá FM í Boccia. 16 mars 2013
22. Mar 2013
Føroya meistaraskap í Boccia var hildið í Badmintonhøllini seinasta leygardag. Kappast var í tveimum bólkum: Fyri spælarar við rørslutarni og fyri...
les meir
Úrslit í Grand-prix í Boccia
23. Feb 2013
Í dag var síðsta kapping í Grand-prix í boccia, eina spennandi dagur. Úrsliti bleiv fyri rørslutarnað: Jógvan nr. 1, Jóa nr. 2, Dánjal Jákup...
les meir
Grand-prix í boccia
18. Feb 2013
Leygardagin 23. februar klokkan 14.00, skipar Smæran fyri tí síðstu av boccia-kappingunum. Hesaferð, eins og undanfarnu ferðir, verður kappingin í Skúlanum á Løgmannabreyt. ...
les meir
Vetrarkapping í svimjing 2013
18. Feb 2013
Skipað var fyri eini svimjikapping, mikudagin tann 13/02. Her eru úrslitini: Kapping 50m. Bringu, gentur 1. Durita Strøm(51.87) 2. Heidi Eliasen(56.75) 3. Signa...
les meir
Gleðilig jól! :)
22. Des 2012
Vit í nevndini fara at ynskja okkara limum og øllum øðrum eini gleðilig jól og eitt gott nýggjár.Vinaliga Nevndin. ...
les meir
Limagjald – eitt hjartasuff! :(
24. Sep 2012
Hey tit øll!Tey, ið ikki hava goldið limagjaldið enn, biðast vinaliga um at fáa hetta í rætt lag sum skjótast! Vit hava trupulleikar, at...
les meir
Kvøldskúlin. 2012-2013
24. Sep 2012
Hey øll somul. Vit fara at minna okkara limir á, at kvøldskúlin fer í gongd aftur aftaná heystferiuna.Eisini gleða vit okkum til tann fyrsta...
les meir
Ólavsøkan 2012
23. Jul 2012
Í ár skipar Smæran fyri tveimum tiltøkum: mini-golf Boccia.Tann 28/07 frá klokkan 15.00-19.00 tann 29/07 frá klokkan 14.00-18.00 verður minigolf-...


text:
6. juli 2017
Vit gleða okkum til ólavsøkuna við hópin av lekrum nýggjum vørum.
Vit í SMS eru komin í ólavsøkuhýr, her tað ræður at bjóða tykkum tað besta av tí besta. Og hetta sæst aftur í blaðnum. Hvørt talan er um at gera sindur eyka burtur úr føroysku klæðunum – kanska við eini nýggjari varrastift ella at borðreiða við einum ómetaliga lekrum nátturða, tá ið vinir og kenniningar hyggja inn, so borgar SMS fyri øllum tí, tær tørvar til eina væleydnaða ólavsøku.
Les blaðið her, ella ogna tær eitt eintak í SMS.


text:
Æðukongur(lat. Somateria spectabilis; da. Pragtedderfugl, Kongeedderfugl) er til støddar sum æða, ella heldur minni. Blikurin er enntá vakrari enn æðublikur. Nevið er fagurt reytt við einum høgum reyðgulum kjøli upp mót pannuni, vangarnir skyggja bjart grønir. Hálsur, herðar og bringa eru hvít; annars er hann mest svartur. Bøgan líkist nógv æðu. Æðukongur eigur einans í norðastu kuldalondum. Um veturin kann hann sløðast longur suður, sum til Suðurgrønlands og Íslands, sera sjaldan til Føroyar.
Úr: Mikkjal á Ryggi: Fuglabókin, Dýralæra II. 1951.
Antarsløgini kennast frá gásunum av tí, at tey eru smærri á vøkstri og meira lágføtt. Á øllum teimum eru steggin og bøgan mestu tíðina á ári sera ólík á liti; men í klekingartíðini og eitt sindur longur út kunna tey vera so lík, at tey kennast ikki at.
Soleiðis eru teir kallaðir, tí teir hava fitjur, tað er húð, sum er millum tærnar og ger fótin góðan at svimja við. Og øllum fitjufuglum dámar væl á blotanum; summir halda seg helst á vøtnum og í áum, men teir flestu liva sína mestu tíð á sjónum. Fjøðurin er tøtt, og teir smyrja hana við feitum, so vatn rínur ikki við hana. — Til er eitt ótal av sløgum, og til at lætta yvirlitið á teimum verða tey her sett sundur í bólkar og ættir.


text:
Gistingarpallurin Airbnb trýstir gistingarhúsvinnuna kring heimin í størri og størri mun, og lond eru so smátt farin at seta reglur og skipanir í verk fyri at verja staðbundnu gistingarhúsvinnuna og bústaðarmarknaðin í landinum. Millum annað hevur Ísland í summar gjørt ásetingar fyri, nær útleigan gjøgnum pallar sum Airbnb er at meta sum vinnuligt virksemi, og nær tað er býtisbúskapur.
Okkurt bendir tó á, at Airbnb kennir trýstið á sær. Nú staturin New York hevði ætlanir um at herða reglugerðina fyri útleigan, legði Airbnb fram tiltøk, ið kunnu setast í verk ikki bert í New York, men í øllum heiminum. Talan var um skráseting av útleigarum og átøk móti útleigarum, ið leiga út fleiri bústaðir. Uppskotið hjá Airbnb kom tó í seinra lagi til at steðga átakinum hjá New York.
Kelda: HORESTA


text:
Katólsk kirkja í Føroyum
Katólska Kirkjan í Føroyum telur umleið 130 fastbúgvandi katolikkar úr 23 ymiskum londum (2004). Miðdepil fyri katólsku kirkjuna í Føroyum er Mariukirkjan í Tórshavn. Føroyingar verða tiknir upp í kirkjuliði við jøvnum millumbili. Hin kendasti man einahelst vera William Joensen úr Sumba, bróður Pól F. Hann og Kinn Magnussen umboðaðu Føroyar, tá Jóannes Páll 2. pávi var í Danmark í 1989. Bæði vóru í føroyskum búnum, og bæði upplivdu tey at fáa tað heilagu kommuniónina frá Jóannes Páll páva.
Søga[rætta | rætta wikitekst]
Árið 999 sendir Ólavur Tryggvason, kongur í Noregi, Sigmund Brestisson til Føroyar saman við prestum at skíra fólkið og kenna teimum tað fremsta í teirri kristnu trúgv. Innihaldið í kristindóminum, kirkjulæran, var rómversk katólsk.
Í árinum 1100 verða Føroyar skipaðar sum eitt bispadømi, og í 1111 varð fyrsti bispurin settur í Kirkjubø, har bispasetrið var. Har sótu tey næstu 400 árini 34 katólskir bispar.
Tann seinasti av hesum var Ámundur Ólavsson, sum sat í embæti sínum til í 1538. Christian III hevði avtikið norska ríkisráðið í 1535, og gjørt Noreg (og Føroyar) til danskt land. 1537 avgjørdi kongur, at trúbótin skuldi galda fyri Noreg og hervið eisini fyri Føroyar. Við siðaskiftið varð gamla biskupsembætið avtikið, somuleiðis prestaskúlin; og øll tann jørðin, sum katólska kirkjan átti í Føroyum, fór undir kong. Kirkjumálið varð danskt.
Eftir trúarfrælsið í 1849 vórðu royndir gjørdar at stovna katólsku kirkjuna aftur í Føroyum. Georg Bauer prestur, slektaður úr Bayern, kom til Føroyar í 1857. Hann bygdi eina kirkju í Rættará. Tá Bauer prestur umleið 1880 fór úr Føroyum, var eingin at taka við starvi hansara. Í 1900 var bert ein katolikkur í Føroyum. Hetta var ein kona, sum búði á Hvítanesi.
Í 1931 varð katólska kirkjuliðið endurreist. Tveir nýlærdir prestar, E. G. Boekenogen og Thomas King, vildu fegnir átaka sær starv í Føroyum. Í húsi Fransiskanasystranna, ið komu til Føroya sama árið, varð ein lítil kirkja vígd tann 23. mai 1931. Millium tey fyrstu, ið leitaðu til kirkjuna, vóru nøkur gomul, sum í barnaárunum komu í kirkju hjá Bauer presti.
Skjótt var kirkjan í Bringsnagøtu ov lítil, og saman við tí nýggja skúlanum, Sankta Frants skúla, sum Fransiskanasystrarnar lótu byggja eftir tekning hjá H.C.W. Tórgarð, arkitekti, varð eisini bygd ein vøkur kirkja, ið var vígd 19. desember 1933.
Nýggja sóknarkirkjan, Mariukirkjan, stóð liðug í 1987 og var vígd við eini eukomeniskari gudstænastu í august 1987.
Kelda[rætta | rætta wikitekst]
- Postverk Føroya (almenn ogn).


text:
Nýggjastu tíðindi
Ferðslubroyting í samband við Norðurjól
Í morgin verður árliga jólatiltakið Norðurjól í Vágstúni, og í hesum sambandi verður vegurin gjøgnum Vágstún stongdur fyri gjøgnumkoyring.
Ferðslubroytingin sæst á myndini - vegurin verður stongdur fyri gjøgnumkoyring í dag, fríggjadag 1. desember kl.13 til í annaðkvøld, leygarkvøldið 2. desember kl. 22.00.
Tað er aftur í ár Kunningarstovan, sum vegna Klaksvíkar kommunu skipar fyri Norðurjól, og á skránni verða eitt nú sølubásar, piparkøkuhúsakapping og undirhald á pallinum. Harumframt verður jólatræið í Vágstúni tendrað, og í hesum sambandi heldur Andras Sólstein røðu, umframt at Klaksvíkar hornorkestur spælir.
Norðurjól byrjar kl.13 í morgin, leygardagin 2. desember.
Nýtt í kommununi
Foreldur, ið lúka ásettu treytirnar, kunnu søkja um fíggjarligt frípláss á kommunalu dagstovnunum og í dagrøktaskipanini. Les meira »
Beinta Klakstein, Signhild V. Johannesen, Tummas Lervig, Herfrí J. Sørensen og Beinir Johannesen, øll limir í Trivnaðarnevndini bø… Les meira »
Arbeitt verður við vatnveitingini til Edmundstrøð, Ánirnar og Strond frá kl. 8 og inntil arbeiðið er liðugt. Les meira »


text:
Korea
Korea er nes í norðara parti í Kina og gongur út í havið ímóti Japan. Kríggj var millum Suðurkorea og Norðurkorea (1950 til 1953). Síðan kríggið var av, hevur støðan verið hættislig millum londini bæði. Suðurkorea hevur havt stóran búskaparligan vøkstur, væl stuðlað av USA. Bygging er allastaðni. Bygdur verða skrivstovur og nýggj virki til tann vaksandi ídnaðin í landinum. Norðurkorea er enn kommunistiskt og fátæksligt land. Veðurlagið er tað rætta at velta rís, heitt um summarið, bítandi kalt um veturin.


text:
Hóskvøldið, 21. november, fer Hanus G. Johansen at syngja Pól F sangir, og Hans Jacob Kollslíð at hugleiða um mannin Pól F. Joensen í Løkshøll.
Hanus G. Johansen hevur gjørt løg til ein hóp av yrkingunum hjá Pól F, og hevur givið út heilar tríggjar fløgur við sangum við orðum eftir Pól F. Tann kendasta av hesum fløgunum er kanska tann fyrsta “Gaman og álvara” (1988), men eisini tær báðar seinnu “Hørpuspælarin” (2010) og “Á fold eru túsind gudar” (2012) eru væl umtóktar millum manna.
Hugskotið til tiltakið fingu fólk á Skála, tá tey skipaðu fyri einum Pól F kvøldi á Fjarðastevnuni í summar. Ynski var um at fáa Hanus at syngja Pól F sangir, men tey vóru eisini mong, ið kundu hugsað sær at hoyra eitt sindur um mannin Pól F.
Hans Jacob Kollslíð skrivaði til hetta høvið eina hugleiðing um Pól F við støði í teirri ávirkan, ið sangirnir á plátuni “Gaman og álvara” høvdu á hann, tá ið hann hoyrdi plátuni á fyrsta sinni, og við støði í einari samrøðu, sum Pól F hevði við Tór Jóansson, tá ið Pól F fylti 70.
Tiltakið “Pól F – hugleiðing og sangur” verður í Løkshøll, hóskvøldið kl. 19:00. Atgongumerkið fáast á heimasíðuni www.loksholl.fo og við dyrnar ein tíma frammanundan.


text:
Markku Suksi
Tak niður grein:
On the voluntary re-definition of the status of a sub-state entity: The historical example of Finland and the moder example of Serbia and Montenegro
Føroyskt úrtak
Ymiskar gongdar leiðir eru hjá eini sjálvstýrandi (sub-State) politiskari eind, tá ræður um at skapa og lýsa støðuna av nýggjum. At velja politiska støðu, sum fulla sjálvstøðu ella sjálvstýri á lægri stigi, krevur eina fatan av teim mannagongdum, sum kunnu vera viðkomandi til tess at skapa eina serliga politiska støðu.
Henda grein fer at viðgera tvey lond á leiðini til sjálvræði. Fyrst snýr tað seg um støðu Finnlands í mun til russiskt yvirræði og tilgongdina, har landið menti seg frá at vera eitt sjálvstýrandi øki (autonomi) til eitt fult sjálvstøðugt ríki. Síðan verða Serbia og Montenegro viðgjørd í sambandi við ríkissamveldið, hesi bæði lond nýliga eru farin saman í, og endað verður við almennum hugleiðingum um støðu Føroya og stjórnarligar møguleikar.
Finnland var samanrunnin partur av kongaríkinum Svøríki heilt fram til kríggið í 1808-1809, ið hevði við sær, at russiski herurin hersetti landið. Hóast partur av Svøríki hevði Finnland kortini havt serliga støðu við m.ø. serstøkum dømandi og fyrisitandi løgdømi, eins og landið í 1581 fekk heitið sum svenskt stórhertugadømi. Hesi viðurskifti høvdu ávirkan á, at russar í 1809 ikki gjørdu Finnland til vanligan
landspart í Russlandi. Heldur helt russiski sarurin, Alexander I, tað vera skilabetri og eftir umstøðunum eisini betri til at tryggja russiskt yvirræði, at Finnland varðveitti somu serligu støðu, sum landið í øldir hevði havt undir Svøríki. Endin varð, at russar góvu Finnlandi eina egna stjórnarskipan, ið var tann sama, sum landið frammanundan hevði havt sum partur av Svøríki. Hóast Finnland onga fráskilda
støðu hevði úteftir, men var samanrunnin partur av russiska ríkinum, so var kortini talan um munandi innlendis sjálvræðið.
Afturfyri trúskapareið teirra gav Alexander I, sarur, finnlendingum lyfti um at stýra Finnlandi í samsvari við svenskar stjórnarlógir, tá fyrsti finski ríkisdagurin kom saman í 1809. Úrslitið varð ein sáttmáli millumsarin og ríkisdagin um eitt samveldi (realunión). Sarurin hevði tveir leiklutir undir hesi skipan: í Russlandi var hann einaveldisharri og keisari, og í Finnlandi var hann konstitutionellur monarkur, skýrdur stórhertugi í finsku stjórnarskipanini. Kortini var valdsmunurin ikki stórur í veruleikanum, tí finska stjórnarskipanin gav stórhertuganum mikið vald. Men prinsipielt hevði hetta týdning, m.a. á tann hátt, at sarurin nú boðaði frá, at Finnland var tjóð millum tjóðir, og landamarkið millum Finnland og russiska ríkið varð eisini á henda hátt tryggjað.
Í kjalarvørrinum á krígnum millum Russland og Japan í 1905 fekk Russland fyrstu skrivaðu stjórnarskipan sína í 1906, og har bleiv finska sjálvræðið (heimastýrið) nú staðfest. Eisini í 1906 fekk Finnland eina nýggja og meira nútímans stjórnarskipan (stýrisskipanarlóg).
Tá russiska kollveltingin var veruleiki í 1917 og valdið hjá sarinum latið eini russiskari bráfeingisstjórn, kom Finnland at standa eftir uttan nakran stórhertuga. Bráfeingisstjórnin helt seg helst hava sama vald sum stórhertugin og harvið hægsta vald yvir Finnlandi. Orsakað av ruðuleikanum í Russlandi vildi finnar, tá ið høvi beyðst, hava hægsta valdið flutt til ein heimligan stovn, helst ríkisdagin.
Fyrsta royndin miseydnaðist, tí russiska bráfeingisstjórnin vildi ikki staðfesta sokallaðu heimildarlógina frá 1917. Í staðin sendi bráfeingisstjórnin finska tingið til hús og skrivaði út nýval. Nýggja tingið, sum kom saman á heysti í 1917, hevði nú mist meirilutan av vinstarhallum, og meirilutin var burtur fyri at staðfesta eina nýggja stjórnarskipan, sum tók valdið yvir Finnlandi aftur frá russum. Seinna royndin at
slíta Finnland frá russum eydnaðist í mánaðunum november-desember 1917, tá greiður meiriluti av finska tinginum (ríkisdegnum) gjørdi av, at tingið fyribils sjálvt skuldi hava tær heimildir, sum fyrr lógu hjá sari og stórhertuga. Henda avgerð verður mett sum ein de facto loysing frá Russlandi, og formliga frælsisyvirlýsingin varð samtykt nakrar vikur seinni.
Helst av opportunistiskum orsøkum valdi nýggja sosialistiska stjórnin í Soviet-Russlandi at viðurkenna finska fullveldið. Henda viðurkenning varð eisini staðfest í nýggju stjórnarskipanini fyri Soviet-Russland í 1918.
Í 1918 kom innara sjálvræði Finnlands at verða hótt av tí borgarakríggi, sum herjaði landið eitt skifti. Tá lýðveldissinnaðu sosialistarnir eftir borgarakríggið vóru settir uttan fyri ávirkan, varð fyrst gjørd ein roynd at seta á stovn eitt slag av monarki, men eftir at tað miseydnaðist bar til í 1919 at fáa eitt kompromis um eina lýðveldisskipan, ið kortini samstundis var sjónliga merkt av monarkisku hugsjónini.
Víðgongdu politisku broytingarnar, Finnland fór í gjøgnum í 1906 og 1919, hildu seg tó formliga innanfyri karmarnar av verandi stjórnarskipan, og talan var tí ikki formliga um kollvelting. Sokallað legalisma hevur verið ráðandi í Finnlandi, har oftast hevur verið roynt at legitimera og grundgeva størri broytingar við at siga tær vera í samsvari við longu verandi skipan. Tískil er finskur stjornarrættur í stóran mun merktur av framhaldi heldur enn av knøppum broytingum. Sum dømi kann nevnast, at stovnsetanin av finska fullveldisríkinum umsitingarliga einans førdi við sær, at verju- og uttanríkisráð mátti stovnast aftrat ráðunum, sum longu vóru frammanundan. Á henda hátt kann Finnland eisini samanberast við norðurlondini Noreg og Ísland, ið hava verið gjøgnum eina líknandi menning.
Nýggjari dømi um endurskoðan av samveldisskipan er sundurlagingin av jugoslaviska samveldisríkinum. Av ótta fyri, at fullkomin upploysn vildi elva til meira stríð á Balkan, royndi m.a. evropeiska samveldið at hjálpa til við fáa seinastu jugoslavisku deilríkini, Serbia og Montenegro, at ganga saman í nýggjan felagsskap. Úrslitið var, at eitt ríkjasamband (konføderatión) bleiv stovnað millum Serbia og Montenegro, sum skuldi koma í staðin fyri gamla samveldisríkið. Hetta ríkjasamband setur Serbia og Montenegro sum javnbjóðis partar, umframt at sjálvstýrandi økini í Serbia fáa serstøðu.
Ríkjasambandið millum Serbia og Montenegro er eisini áhugavert á tann hátt, at henda skipan er stovnað í samsvari við broytingarásetingina í samveldisstjórnarskipanini (grundlógini) fyri fyrrverandi jugoslaviska samveldisríkið (forbundsstatin) frá 1992. Á tann hátt er eisini í hesum føri, formliga í hvussu er, meira talan um framhald enn stjórnarrættarligt brot ella kollvelting. Samstundis kann ríkjasambandið
verða roknað sum dømi um, at fólkið í hesum politisku eindum hevur útint sín altjóða sjálvsavgerðarætt eftir leiðini „ein og hvør politisk støða frítt samtykt av fólkinum“ heldur enn fulla sjálvstøðu, frælsan felagsskap ella integratión.
Ríkjasambandið millum Serbia og Montenegro verður kallað ríkjasamband (konføderatión), men ávís viðurskifti gera, at henda lýsing er eitt sindur trupul at halda fast við. Sum dømi hevur samveldistingið bara eina deild, og beinleiðis val er til tingið. Á henda hátt verða Serbia og Montenegro ikki umboðað sum politiskar eindir, men heldur verður fólkið í báðum ríkjunum samlað umboðað í tinginum.
Kortini eru eyðkenni, ið minna um eitt ríkjasamband, sum eitt nú, at ríkjasambandið hevur ásettu heimildirnar, meðan Serbia og Montenegro hvør sær hava restheimildirnar. Hartil hava londini bæði sambært stovnandi samveldisskjalinum rætt til einsíðugt at melda seg úr samveldinum.
Hvat kann so sigast um møguleikarnar fyri at broyta stjórnarrættarligu støðu Føroya? Fyrr hevur verið skotið upp, at Føroyar skipa seg í frælsan felagsskap við Danmark. Men slík ætlan hevur teir trupulleikar við sær, at fyribrigdið frælsur felagsskapur serliga vendir sær móti eindum, ið loysa frá sjálvstøðugum londum og leggja seg upp at sjálvstøðugum londum – Danmark í hesum føri – ella sjálvstøðugum
londum, sum ætla at broyta støðu, sleppa síni sjálvstøðugu støðu og fara saman við sjálvstøðugum landi. Hetta hevði havt við sær, at Føroyar í minsta lagi eina stund mátti verið sjálvstøðugt land fyri at kunna gera avtalu um frælsan felagsskap við Danmark. Annar háttur at betra um stjórnarrættarligu støðu Føroya kundi verið, at danska stjórnarskipanin (grundlógin) varð broytt, so føroyskt sjálvræði
bleiv lyft upp á hægri stig og tryggjað har. Tá vildu Føroyar verið viðurkendar sum serlig stjórnarrættarlig eind, eins og ein viðurkenning av Føroya fólki kundi verið nádd, samstundis sum møguleiki verður at koma sær undan meira ella minni umstrídda loysingarspurninginum.


text:
30. Okt 2012
Kunningarskriv Góðu foreldur Sum áður kunnað, so arbeiða vit við evninum “Siðir og Mentan” í september, oktober og november. Í desember mánað er fokus á “jól” Brot úr námsætlani: Siðir og mentan Samanhangur: ...
28. Aug 2012
Góðu foreldur Vælafturkomin úr feriu. Vónandi hava tit havt eina deiliga summarferiu saman við tykkara børnum – og til tykkum nýggju foreldur og børn – hjartaliga vælkomin niðan á Hamarin J ...
16. Aug 2012
Góðu foreldur í Rossástovu Vælafturkomin úr summarfrí . Vónandi hava tit havt eina góða summarferiu saman við tykkara børnum :-) Katrina er komin inn á skúla í Danmark, og hevur sagt seg úr starvi. Hennara síðsti starvsdagur er fríggjadagin 17/8. Vit takka...
10. Aug 2012
Góðu foreldur, børn og starvsfólk Vælafturkomin úr feriu, vónadi hava tit havt nakrar deiligar frídagar. Vit her á Hamrinum gleða okkum at koma í gong aftur við okkara dagliga arbeiði ;-) Vit vilja eisini bjóða øllum nýggjum børnum og foreldrum hjartaliga vælkomin á Hamarin -...
05. Jul 2012
Hvítanestúrurin.Børnini sum ganga í Reynsstovu vóru á Hvítanesi og vitjaðu Gisley. Vit hoppaðu í trompulin, spældu inni í kamarinum hjá synunum hjá henni og vóru í fjørðuni og fangaðu krabbar. Vit koyrdu í bussi til Hvíanes og heim aftur, á heimvegnum vóru vit so móð,...
04. Jul 2012
Góðu foreldur:Takk fyri eina hugnaliga løtu saman við tykkum og tykkara børnum á okkara Summarveitsludegi, ið var 12. juni. Eitt sera væleydnað og vælskipað tiltak av starvsfólkunum. Nú stundar summarfrítíðin til og vanligt er hesa tíð, at nógvir aktivitetir eru á skránni á teimum ymsu...


text:
Į rįšstevnuni "Vit vilja gera mun" ķ Noršurlandahśsinum 8. mai skipar Almannaverkiš fyri kjaki um almannaśtreišslurnar komandi 40 įrini. Kjakiš skal seta ljóskastaran į stóru hóttanina fųroyska vęlferšarsamfelagiš stendur fyri.
Trķggir av fremstu bśskaparfrųšingunum ķ Fųroyu eru bodnir ķ Noršurlandahśsiš at lżsa avbjóšingarnar og at koma viš hvųr sķnum boši uppį, hvat iš neyšugt er at gera. Sķšani veršur kjak į skrįnni.
Fleiri sum fįa og fęrri sum gjalda
Óskrivaši sįttmįlin millum einstaklingin og samfelagiš er, at vit arbeiša og halda samfelagnum uppi ķ ungum įrum, mešan samfelagiš heldur okkum uppi, tį lķviš fer at halla.
Ķ lķvsins vįri strķšast vit, mešan vit um heystiš njóta fruktirnar.
Men avtalan millum ung og gomul er nś ķ vanda.
Stóru altjóša rembingarnar raka eisini okkum ķ Fųroyum. Viš altjóšageršini hava vit ķ nógv įr mist ein stóran part av okkara unga fólki til onnur lond. Unga fólkiš sųkir sęr eydnuna ķ stóru verš og kennir seg ikki bundiš at avtaluni, sum undanfarin ęttarliš hava lagt į tey. Taš hevur viš sęr, at vęlferšarsamfelagiš veršur skeiklaš, tķ nś mangla tey sum skulu strķšast ķ ungum įrum.
Samstundis hevur betraša livistųšiš og betri višgeršarmųguleikar viš sęr, at vit liva longur. 80'ini eru tey nżggju 60'ini, og mašur og kona kunnu vęnta sęr at liva longur. Mišalaldurin er hękkašur viš meira enn 4 įrum bara tey seinastu 30 įrini.
Vaksandi pensjónssśtreišslur og manglandi bśskaparlig inntriv
Broytingarnar hava viš sęr, at fųroyska samfelagiš er ikki longur bśskaparliga buršardygt. Vit verša fęrri sum gjalda, og fleiri sum fįa. Gera vit onki, so veksir halliš į landsins fķggjarlóg viš rśkandi ferš nęstu 30 įrini.
Neyšugt er at rętta kósina og fremja grundleggjandi nżskipanir, skal fųroyska vęlferšarsamfelagiš ikki renna seg śt av eggini. Rįšini frį bśskaparfrųšingunum seta torfųrar spurningar:
· Skulu vit hękka pensjónsaldurin? Og hvussu nógv?
· Hvussu fįa vit tey ungu heimaftur?
· Hvussu skulu vit breiška skattagrundarlagiš?
· Hava vit eitt vęlferšarsamfelag, um vit taka viš rįšunum?
· Hvat kunnu vit lęra av framdum nżskipanum ķ ųšrum londum?
Į kjakfundinum verša bśskaparligu avbjóšingarnar lżstar og neyšugu tiltųkini tikin fram. Bśskaparfrųšingarnir leggja fram śtlitini og bjóša inn til kjak um, hvat iš er til at taka.
Ķ kjakpanelinum eru:
Kįri Petersen, bśskaparfrųšingur
Hans Ellefsen, bśskaparfrųšingur
Johnny ķ Grótinum, bśskaparfrųšingur
Oršstżrari er Hųgni ķ Jįkupsstovu
Ųll eru vęlkomin į rįšstevnuna "Vit vilja gera mun" og at kjakast ķ Noršurlandahśsinum frķggjadagin 8. mai. Til ber at lesa meira um rįšstevnuna her.
Dagfųrt 15.05.15: Leinkja til upptųkur av kjakinum um tikkandi bumbuna kann sķggjast her


text:
Orð og lag: Grandmas Basement
Vit sótu har í stovuni og vit høvdu eina lítla fest
vit drukku øl og brennivín, tað er tað ið okkum dámar best.
Eg fór so upp á barrina og keypti ein dupultan av gin
eg sat so har og hyggaði mær og so kom kenningin.
Tað so stuttligt var at sita har og drekka sum eitt býtt og
um tú skalt á barr so kom til Klaksvíkar, so kanst tú prøva nakað nýtt.
Eg var í Barok og keypti ein drink, tað var eitt fríggjakvøld
eg í pubquiz vann eina kannu av øl – sum hon var góð og køld.
Eg var á veg í Maverick at syngja og spæla guitar
eg drakk ein snaps og sang ein sang hjá Nirvana “come as you are”.
Tað so stuttligt var at sita har og drekka sum eitt býtt og
um tú skalt á barr so kom til Klaksvíkar, so kanst tú prøva nakað nýtt.
So fór eg í Klubban ein túr og hurðin hon var so smøl
eg sá at tað rullaði fyri mær, nú mátti eg drekka meira øl.
Men nú var klokkan vorðin so nógv, at kvøldið endað var
eg mátti fara at leggja meg og sova rúsin av mær.
Tað so stuttligt var at sita har og drekka sum eitt býtt og
um tú skalt á barr so kom til Klaksvíkar, so kanst tú prøva nakað nýtt.


text:
- Tíðindi, mentan og ítróttur
Gull til Føroyar
Føroyskar borðtenniskvinnur vunnu í gjár gull í millumtjóðakapping, har Grønland, Ísland og Føroyar luttaka.
Henrietta Nielsen, Anna Mikkjalsdóttir og Durita F. Jensen vunnu allar dystirnar: 4-1 móti Íslandi, 4-1 móti Grønlandi og 4-1 móti Grønlandi 2.
Hini liðini fingu javnt stigatal, tey vunnu ein dyst hvør 3-2, taptu ein dyst hvør 2-3, og øll taptu við somu dystarstigum móti Føroyum.
Tað vil siga, at øll endaðu við settmuninum 6-9, skrivar Borðtennisfelag Føroya á síni heimasíðu.
Í liðkappingini hjá monnum restar eitt umfar í, og kappingin heldur fram í dag við tvímansleiki hjá kvinnum, blandaðum tvímansleiki og einmansleiki hjá kvinnum. Somuleiðis fara menninir at avgreiða tvímansleikin.
Hinar finalurnar verða í morgin, sunnudagin kl. 1500 í Hoyvíkshøllini.
Sí eisini


text:
R7 Premier League (2) - aftaná 15. umfar
Fótbóltssending um enska Premier League. Gestir: Ólavur Larsen (Man Utd), Torbjørn Jacobsen (Man Utd), Jóannes Hansen (Arsenal), Djóni N. Joensen (Liverpool) og Uni L. Hansen (Man Utd).
Meiningar og hugleiðingar ið verða bornar fram í sendingum á R7, umboða ikki meiningar, áskoðanir ella sjónarmið hjá leiðsluni í R7 Kringvarp.
Líknandi tíðindi
Mest lisið í farnu viku
Góð ráð til at eyðmerkja maktmenniskju
Rák (6) - Mannarættindi verða brotin í Føroyum og í Danmark, tá tað snýr seg um sálarligan harðskap
Video - Vardø er ein óhugnaligur býur
Leopardsnigilin vinnur á morsniglinum
Tá fake gerst fakta
Dreingirnir úr Gøtu sleppa at halda fram í skúlanum við Løkin
Útflutningurin av makreli og sild er nógv minkaður
Aling á landi verður ein avbjóðing fyri føroyska alivinnu
Vespureiðrið (76) - 14. mai 2018
Nýggjur kupil verður reistur á Sornfelli
Fyrsti spakin settur í til nýggjan Hvalbiartunnil
Skógarmotta funnin á seyði í Føroyum
Bilsølustevna í SALT á Drelnesi
Rák (6) - Urtagott
Radiooperatørur roknaði positionina út, tað var bjargingin
Prát við Regin Jacobsen, um at Bakkafrost hevur keypt sølufyritøku í USA
Løtan er ikki røtt
NOVA úr Suðuroynni - Sending 6
Gjørd av byggiblokkum
Hetta kann ikki góðtakast
Doyði av e-sigarettini
Hugnaløtan (21) - Gestur: Lasse Klein
Forða fyri at manningarnar koma at bera kostnaðin
Opið hús á Kambsdali í sambandi við at FabLab verður alment tikið í nýtslu
Samband
Postboks 226
FO-600 Saltangará


text:
Filmurin “ZACHARIAS”, sum Teitur Árnason hevur leikstjórnað, verður frumsýndur í Filmsfelagnum í Havnar Bio mikukvøldið 11. apríl kl 20:00. Í hesum sambandi hevur Teitur skrivað hesar hugleiðingar um høvuðspersónin, Zacharias í Uttarstovu:
Tær fáu ferðirnar eg hitti Zacharias, eftir tað árið ið lítla filmslið okkara var í Fugloy og gjørdi upptøkur til mín fyrsta film ”burturhugur-faroese observations”, spurdi hann meg altíð ein spurning. Hvørja ferð við sínum eyðkenda, góðsliga og spælandi eygnabrá. Hvar upptøkurnar úr Særisurð vóru blivnar av? Eg varnaðist í eygum hansara, at hann visti, at hann rakti okkurt innan í mær: Ta ævigu tvístøðuna ímillum at velja og vraka, tá ið tú fæst við at skapa okkurt. Tað, sum altíð er so torført.
Tá ið eg fekk deyðsboðini av Zachariasi 21. juli 2016, fór eg beint at leita eftir øllum upptøkunum, ið vit høvdu gjørt av honum úti á hesum fjarskotna plássi tá - stívliga 16 ár frammanundan. Striltið gekst at finna alt hetta gamla tilfarið, og tað leið ímóti jólum, áðrenn skyldfólk at kalla tilvildarliga komu fram á tað í nøkrum køssum úti undir væðingini.
Eg var staddur í Danmark, men fór fyrstu sporini við flogfari til Føroya eftir øllum hesum mongu tímunum við upptøkum, sum eg hevði brúkt so óendaliga nógva tíð uppá at gera beint undan og eftir aldaskiftið 2000.
Á fyrsta bandinum, ið eg fekk upp í hondina, stóð "Zacharias-Særisurð-Juli". Eftir at hava hugt tað ígjøgnum, varnaðist eg alt fyri eitt, at hann hevði havt grein í sínum máli, tá ið hann sóknaðist eftir upptøkunum frá hesum veiðudegi. Her dagaði tilfar undan kavi, sum kanska órættvíst var blivið forsmáað. Og hetta ørkymlaði meg. Fyri onkursvegna at løna honum tað aftur, gjørdi eg tá beinanvegin av at seta meg niður aftur at klippa í øllum hesum gamla tilfeingi. Fyrst veiðubrotið úr Særisurð og síðan í restini av tilfarinum, ið, so við og við sum mánaðirnir gingu, vísti seg at vera fult av virðismiklum løtum, sum vit høvdu fangað við myndatólinum hetta tíðarskeiðið, vit høvdu balst har úti á Fugloynni.
Har var ættavant, minnist eg, at hann hevði lært meg tær ferðirnar, ið vit høvdu staðið uppi á Hálsi og litið oman yvir ta vøkru Skarðsvíkina. Altíð so óalmindiliga bjørt grøn á sumri. Túrurin oman til Særisurð, hetta úrvalda veiðupláss niðri við flidnarendurnar, var væl longri enn í ovaru urðarnar har inni á leiðini, Tjúkkurð og Halalongu. Eisini væl tyngri at taka seg niðanfrá, hilnaðist dagurin minni væl. So tað galt um at duga at heildarmeta um ætt og vindmegi har uppi á Hálsinum. Tók vindurin líkasum í klæðini, so kundi tú líka so væl spara tær sporini alla ta longu leið oman í víkina, tí tá broyttist flogið, og tú fórt ikki at røkka nøkrum lunda. Har ráddi um at finna júst ta røttu løtuna í størri mun enn í øðrum sessum.
Henda dagin høvdu vit júst gingið okkum fram á eina av hesum makligu løtunum har niðri við sjóvarmálan undir Eggini. Og eg kendi týðiliga á morðgíriga gongulagnum á Zachariasi, at okkum var okkurt gott í væntu handan frostsprongda tinnuta grótkneysan, sum hann so fimur lesti seg útum, áðrenn hann kom heilt út í sessin at sita.
Zacharias var ein allahandamaður. Sama gjørdi, hvørjum fólk so enn komu dragandi við og løgdu fram fyri hann í túninum, so fann hann skjótt skil á tí og fekk bøtt og pjøssað tað, so tað aftur riggaði til fulnar. Og soleiðis var við øllum. Maskinur, bilar, el, rør, træ, ja, alt handverk. Eisini jarðarbrúk, veiðu, veður og sjógv visti hann alt um. Í stóran mun heilt sjálvlærdur ella sum útoyggjabúgvi alin upp ímillum kønar hendur. Stórir veðurbardir fingrar og lógvar, sum kendu veruliga virðið í øllum hesum fjølbroytta kunnleika á hesum fjarskotna plássi, har ið sjálvbjargni fyrst og fremst merkti at hóra undan, men eisini meira frælsi. Og eitt, sum eg varnaðist rættiliga skjótt í hesum lítla bygdarsamfelagnum, var, at her mundu vera framsíggin fólk, sum høvdu valt hetta frælsið, ikki til at sæta sær sjálvum og sínum, men til at byggja hjartanemandi, solidariskar skipanir upp fyri øll á plássinum, sum eg ongantíð áður hevði varnast og ongantíð aftur havi sæð nakrastaðni á klótuni - í so reinum og óspiltum líki. Hesum hugburði gekk Zacharias á odda fyri í øllum tí, hann tókst við, og gjørdist ein sonn fyrimynd, sum hevur havt stóran týdning fyri meg upp ígjøgnum alt mítt vaksna lív.
Óteljandi ferðir reikar hugurin aftur til løtur saman við hesum gávuríka og gávumilda manni, sum tey fáu árini, eg kendi hann, ofta kundi kennast sum ein eyka pápi.
Ikki heilt álvuligur dinglandi niður úr Einingsrók í dupultum kalvalínustubba uppi yvir Torvuni ímillum Gjóturnar. Eitt stað, sum Zacharias kendi væl. Vit vóru farnir eftir havhestaeggum henda dagin, og hann sat við. Knappliga stóð eg niðri í torvuni ímillum deyðasinu og meturhøgar hvannir við míni svørtu spann lítandi út yvir heimsins besta útsýni, Skarðsvíkina. Ella ta ferðina eg skuldi taka meg upp í Staparók á fyrsta sinni, har ið eingin hevði verið við stong í áravís, og Zacharias, sum lá á báti undir Stapafótinum, legði mær lag á og leiðbeindi meg við rópum heilt upp í sessin.
Ella tann túrin, tá ið vit um dagslok eftir langan dag í Urðini Miklu norðanvert á Fugloynni, og allir vóru komnir í bátin aftur, brádliga mistu skrúvuna á leysamotorinum. Við einum metalliskt hvínandi ljóði reyk hon til botns, í tí vit togaðu í startsnørið. Dimmilundin hevði júst sett seg, so kvirran undir tí krunkasvarta Norðberginum, har vit nú lógu og róku fyri vág og vind fýra mans, tyktist larmandi. Eg hitnaði, sum vera man, beinanvegin um skallan við útlitunum nú at skula rógva ígjøgnum náttina alla ta longu leið aftur til bíggjar, men sissaðist heilt skjótt aftur, í tí eg kveitti yvir á Zacharias, sum uttan at lata við seg koma var farin undir at gera eitt homluband til reiðar at smoyggja árina í. Hann smírdist so smørliga. Fylti munnin við snúsi og bað okkum so um at gera okkum til reiðar at rógva norður um oynna. Hetta fór at taka nakrar tímar. Á tann hátt fingu vit eitt sindur av viðráki seinasta teinin, tá ið eystfallið mentist aftur.
Jú, minnir um Zacharias havi eg mong. Eftir havhestaungum í sjaskveðri á Fugloyarfirði, har hann lærdi meg at snúsa heldur enn at roykja umborð á opnum báti. Heimferð við søkkladnum 6-mannafari úr grind á náttartíð í tungari aldu út um Selnesboðarnar. Summarkvøldini á floti fyri Pøllunum, har ið sjógvurin allur kókaði við stórseiði og upsa. Tá lýstu eyguni upp á gamla skiparanum, sum læt okkum dreingir draga, til sveiggjandi stertarnir raktu bekkirnar í hvørjum rúmi.Tað heystið, hann lærdi meg at fletta. Og ungoksan, hann lovaði mær at skjóta. Og soleidis kundi eg hildið á. Tað, ið vit altíð høvdu saman, var arbeiði og veiðu.
At kalla alt, eg kenni til tey ymisku hondverkini, ið eg havi tikist við í mínum arbeiðslívi, hevur støði í teimum árunum, eg gekk undir liðini á Zachariasi og eygleiddi hann. Og her kann eg eisini nevna tann partin av arbeiðinum, sum snýr seg um etikk og moral. Zacharias var loyalur sum fáur og trúgvur, gav hann tær lyfti um nakað. Eg minnist, fyrstu ferð hann kom niðan til okkara við tveimum krovum, hann vildi lata mær í hoyggingarløn. Ein slík løta, tá ið hesin raski maðurin brestandi kemur á gátt og sleingir krovini frá sær úti í hjallinum, foreldrini gánandi í bakgrundini, brennir seg fasta í dreingjasinnið og goymist sum eitt fjálgt minni. Fáu orðini, ið komu frá honum hetta kvøldið, vóru til mín. So var hann uttandura aftur. Og tað svitaðist heldur ikki, hvørja ferð hann gekk og fjasaðist við okkurt uttanfyri hjá teimum Niðri í Húsi; tað kundi vera at taka upp slakt, ella hann gekk og saltstroyddi seyðarhøvd ella sveið havhestaungar, so var ongantið liðið langt út um nón, áður enn hann stóð uttanfyri í túninum hjá okkum við nøkrum kókum.
Hann legði eisini niður í okkum og vísti í verki, at við ágrýtni komst tú langt, og at vit í felag stóðu sterkari. Hann gav altíð teimum yngru og kanska minni mentu pláss, og eg minnist onkur summur, har ið hann og Emma tóku ímóti onkrum ungum fólki frá høvuðsstaðarøkinum, sum vóru koyrd eitt sindur av sporinum, og fekk tey skjótt aftur beind á rætta kós.
Zacharias fekk ein at kenna seg, sum hoyrdi ein til. Fyri meg, sum kom frá stórplássi og var fremmandur í hesum útoyggjaheimi, sum part av einum ævintýri.
Men har, sum Zacharias veruliga kemur til sín rætt, og sum eg ikki varnaðist, fyrr enn nøkur ár vóru umliðin, og eg eitt kvøldið kom aftur til bíggjar við lítlum filmsliði, var framman fyri einum myndatóli. Ikki var meir hjá mær at gera enn bert at tendra fyri upptøkunum, og so fylti hesin veðurbardi, samanrikni maðurin alt rúmið við søgum sínum, musiskt frambornar á ríkum føroyskum máli.
Tí skal eg enda hendan brockmanslestur við at mæla fólki til at leita sær í Havnar bio ein av døgunum í viku 15 fyri við egnum eygum og oyrum at uppliva Zacharias í sínum essi framman fyri filmslinsuni.
Teitur Árnason, leikstjóri


text:
Jógvan Krosslá
Jógvan Edmund Krosslá (føddur í 1941) úr Vági er ein føroyskur politikari. Hann var borgarstjóri í Vágs kommunu frá 1. januar 2003 til 31. desember 2004. Síðan var hann varaborgarstjóri frá 1. januar 2005 til 31. desember 2012. Hann umboðaði Tjóðveldi øll árini meðan hann var býráðslimur og borgarstjóri í Vágs Býráð. Jógvan er giftur við Mariu (Miu) Krosslá, tey eiga 6 børn: Eyðbritt, John Eli, Mary, Arnleyg, Sólrun og Jógvan Páll. Jógvan er sonur Elias og Emmu Joensen, tey vóru ættaði úr Sørvági. Elias var býráðslimur í Vágs býráð 1975-76. Døturnar hjá Jógvan hava allar spælt hondbólt við VB. Í nøkur ár spældu allar fýra við besta kvinnuliðnum hjá VB. Nú eru tað abbabørnini sum spæla hondbólt við VB og fleiri abbasynir spæla eisini fótbólt við FC Suðuroy.


text:
Orð: Tummas Napoleon Djurhuus
Lag: Sámal Petersen
1. Sólin skínur, og nú er vár –
seg klokkan so seinliga flytur.
Silvurlín hevur sólvakurt hár,
á næstfremsta beinki situr.
2. Sólin skínur, og nú er vár
um keðsamar, útslitnar bøkur.
Silvurlín fylti sekstan í gjár,
hon er so vill og vøkur.
3. Vár er komið, og sólin skín,
hon skyggir í síðsvørtum hári.
Sárt eg droymi um Silvurlín,
eg ungi, forelskaði dári.
4. Vár er komið, og sólin skín,
hon spælir á dúnbrúnum armi.
Lítið grunar hon, Silvurlín,
um kenslur, mær brenna í barmi.


text:
Við trygdarútgerð fokusera børnini í Tórsbyrgi saman við mammum og pápum á, hvussu alt skjótbært fæst at bresta best hetta gamlaárskvøld í Tórsbyrgi.
Og omanfyri øllum er bálmeistarn, Jón, sum í hesi løtu hevur set seg inn í gomlu smáttuna í brekkuni beint undir Lágargarði.
Fyrr um dagin er gjørt klárt til kyndlagonguna hjá teim vaksnu, sum byrjar klokkan ellivu um kvøldið. Her sæst, at millum jólahurðanna standa kyndlar. Kanska forða teir fyri at nýggjar dyr verða opnaðar. Hvør veit.
So byrjar kyndlagongan hjá teim vaksnu, nú klokkan er farin av midnáttarellivu. Nú er at ansa eftir leidningum og takskeggi, so kyndlarnir ikki festa í.
Eyðdis undir reyðum hatti er fremst fyri í kyndlagonguni niðan gjøgnum gøtuna.
So fara vit til gongu niðan eftir parkeringsplássinum og runt um hornið, har gøtan er fram við fótbóltsvøllinum og runt alt økið, so vit eftir gøtuni síggja oman á gamla Bukkevald og beint út í hav, sum dúvar spakuliga í tí fjara. Nú er Unn fremst fyri.
Mitt í Tórsbyrgi, undir vegginum hjá Maluni og Heðin, kemur Eyðun úr hjallinum og steðgar gonguni við einum snapsi.
So ganga vit víðari oman millum hjállarnar. Her er Álvur fremstur framman fyri nummar seytjan.
So fara vit sum vant oman millum húsini í Tórsbyrgi, men hesu ferð eitt sindur longur oman eftir trappunum og eftir gøtuni fram við Boðanesheiminum.
So møtast vit við vaksnamannabálið, sum Gunnleivur og Martin hava fest í.
Fólk møtast við kyndlunum, tey hava fingið í hitamiðstøðini, har gongan byrjaði. Nú syngja tey tjóðsangin.
Tá fyrsta ørindi er sungið, kasta tey kyndlarnar á bálið.
Meðan bálið brennur beint fyri midnátt, er mangt at skifta orð um.
Tá klokkan slær midnátt bjóðar Jógvan ett glas av sjampanju í hitamiðstøðini.
Eigarafelagið hevur borðreitt við kransakøkum.
At enda syngur Gunnleivur fyri "Boðar tú til allar tjóðir". Vit ynskja øllum eitt gott nýggjár úr Tórsbyrgi, nú øll fara í ymsar ættir.


text:
Wanessa
Wanessa Godói Camargo Fedorenta Buaiz[1] (fødd 28. desember 1982 í Goiânia, Goiás í Brasil), best kend sum Wanessa, er ein popp songkvinna, sum hevur útgivið fleiri tónleikaútgávur, sum hava selt so nógv í heimlandi hennara, at útgávur hava fingið gull og platin heiður. Tveir føroyingar hava komponerað ein av hennara sangum, sum er á fløguni DNA, sum kom út á enskum í 2011. Føroyingarnir eru Bárður Háberg og Óli Jógvansson, sum eiga fyritøkuna Baroli Music. Sangurin hjá teimum, sum Wanessa syngur eitur High.


text:
OGNIR til sølu/leigu
BYGDARRÁÐSFUNDIR
LÝSINGAR
Arbeiðsfólk at sláa
freist at søkja: 23.05.2018
Námsfrøðingur til dagstovnaøkið
freist at søkja: 30.05.2018
Reingerðarfólk til Látipípuna
freist at søkja: 30.05.2018
KORT
VEÐRIÐ
Forsíðarss
01. Mai 2006
Størv
Vestmanna Kommuna søkir í hesum døgum, eftir fólki til røkt av skúlanum og ítróttarhøllini. Eisini verður eitt nýtt starv sett, sum í høvuðsheitinum er at taka sær av øðrum ognum hjá Kommununi, umframt at røkja grøn økir í bygdini. Starvslýsing
04. Apr 2006
Umsjónarmaður
Vestmanna Kommuna hevur gjørt av, at seta Jóan Jakku Vørmadal í starvið sum umsjónarmann, fyri Jóan paula Wilhelmsen, sum fyrr í ár segði seg úr starvi. Jóan Jakku Vørmadal er útbúgvin húsasmiður og skipsførari, og starvast í løtuni hjá Skipafelagnum. Hann byrjar í
04. Apr 2006
Bingjupláss
Vegna trupulleikar við brenningini hjá IRF, er Vestmanna Kommuna noydd til at steingja bingjuplássið alla hesa vikuna fyribils, tí at bingjurnar verða ikki tømdar sum er. Ikki er greitt í løtuni, nær viðurskiftini verða reglulig aftur. Fólk verða tí
30. Mar 2006
Tekniskur leiðari
Vestmanna Kommuna søkir eftir Tekniskum leiðara, sum kemur at hava ábyrgdina av Teknisku deild. Starvslýsing kann lesast her
23. Mar 2006
Umsjónarmaður
Vestmanna Bygdarráð fer á fundi mánakvøldið, at avgera hvør skal setast í starv sum arbeiðsformaður hjá kommununi. Starvið hevur ikki verið mannað, síðan nú fyrrverandi formaðurin Jóan Pauli Wilhelmsen, segði seg úr starvið fyrst í februar mánaði. Tað hevur drigið nakað
21. Mar 2006
Tekniskur leiðari
Vestmanna Kommuna má finna nýggjan leiðara til Teknisku deild. Hilbert Elisson, sum hevur virkað sum Tekniskur leiðari síðan oktober 2003, tekur við øðrum avbjóðingum 1. august 2006. Hesa tíðina hann hevur verið í starvi hjá kommununi, er ein stórur
15. Mar 2006
Wevmyndatól
Vestmanna Bygdarráð hevur samtykt tilmæli frá Teknisku deild, um at fáa eitt wevmyndatól til heimasíðuna www.vestmanna.fo Tað eru sum nú er, sera nógvar vitjanir á síðuni hvørja viku, og fyri at gera síðuna enn betri fyri øll, er eitt slíkt tiltak sum
15. Mar 2006
Bygdarráðið
Vestmanna Bygdarráð samtykti á fundi 14. mars, at Jóhan Simonsen tekur sæti í Bygdarráðnum fyri Johan Hendrik Hansen, sum hevur biðið um farloyvi í eitt hálvt ár.
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
1.liðið hjá okkara monnum skulu í dag, týsdag 15 mai, leika sín næsta steypadyst ímóti Real l’ Hopital. Dysturin byrjar kl 18.30 á Kløvermarkini.
Tað var soleiðis at 18 apríl spældi fyrsta liðið seg víðari í steypakappingini. Dysturin var ímóti F.C. Babylon, ið leikti í seriu 3. Liðið, teir skulu spæla ímóti í dag, leikar í seriu 4, sum er heili 4 deildir lægri enn okkara 1.lið. Real l’ Hopital liggur á einum 8 plássi í sínari kapping við 22 stigum. Okkara menn tískil eru greiðir favorittar, heili 52 pláss framman fyri Real l’ Hopital. Men bólturin er rundur og í eini steypakapping kann alt henda.
Køv ikki eldhugan!


text:
Innleggingar skulu gerast soleiðis, at tær ikki eru til vanda fyri fólk ella gera skaða á bygningin.
Ristingar frá innleggingum mugu ikki flytast til bygningin og hava ampa við sær.
Innleggingar í hesum kap. fevna um innleggingar í einum bygningi og innleggingar uttan fyri matrikulin at veita bygninginum ravmagn, gass, hita, kulda, frárenning og vatn til upphiting, køling, luftskifti og vatnnýtslu. Harumframt fevna innleggingar í hesum kap. um burturkoyrsluútbúnað og um innleggingar til persónflutning og hjálpartól fyri at gera bygningar atkomuligar.
Við roykrørskipan í hesum kap. skilst skorsteinur og roykrør við tilhoyrandi skoytum og aðrar skipanir av einum og hvørjum slagi, sum taka ímóti royki frá einum ella fleiri brenniútbúnaðum.
Harumframt kann vísast til kunngerð um dampketlar og nýtslu av asbesti o.a. og kunngerð um trýstíløt og rørskipan undir trýsti. Kunngerðirnar skulu nýtast í sambandi við rørskipanir, tangar, sólfangarar, hitapumpur, køliútbúnað, ketlar o.a., har ið luftløg ella guva kunnu mennast við einum trýsti á meira enn 0,5 bar.
Við atliti at grevstri fyri innleggingum kann vísast til “DS/EN 1997-1 Geoteknik”.
Innleggingar skulu gerast soleiðis, at tær ikki elva til eld- ella spreingivanda.
Við gjøgnumføringar, rør, luftskiftisrásir o.tíl. skulu tiltøk gerast, sum forða fyri, at óljóð, væta, eldur, gass, roykur og luktur kunnu treingja ígjøgnum.
Hitin á yvirflatum á tilfari, sum kann brenna, skal haldast so lágur, at eingin vandi er fyri ífesting.
Tilfar, sum kann brenna, kann nýtast, um hitin á yvirflatunum frá innleggingunum í mesta lagi er 85° C.
Tá ið hetta ikki er møguligt, eiga innleggingar við hitastigum millum 85° C og 100° C í minsta lagi at haldast 30 mm frá timbri ella øðrum tilfari, sum kann brenna. Við hitastigum millum 100° C og 150° C eigur frástøðan at vera í minsta lagi 50 mm.
Fyri opnar og afturlatnar eldstaðir (peisir og brenniovnar), konglaovnar (pillebrændeovne), roykrørskipanir o.tíl. er frástøðan ofta ásett við CE-merking ella MK-góðkenningum. Her skal ásetta frástøðan til tilfar, sum kann brenna, haldast.
Er frástøðan til tilfar, sum kann brenna, ikki ásett, kann kravið metast at vera lokið, tá ið frástøðan frá uttaru síðu á opnum og afturlatnum eldstøðum (peisum og brenniovnum), konglaovnum (pillebrændeovne), roykrørskipanum o.tíl. til tilfar, sum kann brenna í veggi og lofti, í minsta lagi er 500 mm. Í sambandi við múraðar opnar eldstaðir (peisir) og innbygdar ovnar (masseovne) verður frástøðan máld frá innaru síðu á eldstaðnum.
Gjørt verður vart við, at í sambandi við innbygdan ljósútbúnað kann mislitur standast á t.d. loft longu við hitastigum á 60° C.
Múraðir skorsteinar, roykrørskipanir ella lutir, sum hoyra til skipanirnar, og sum ikki eru fevndir av CE-merking, skulu í minsta lagi hava frástøðu frá tilfari, sum kann brenna, sum niðanfyri ásett:
Frástøðan verður máld frá uttaru síðu.
Lutir, sum hoyra til, kunnu t.d. vera gjósturstillarar, reinsilúkur, spjell og líknandi.
Í sambandi við tekjuklæðingar við ónøktandi mótstøðuføri ímóti bruna, sí kap. 8.5.3.5, stk. 1.
Brenningin í konglaovnum (pillebrændeovne) er jøvn, og roykgasshitin kann stýrast við hond.
Frástøðan frá gólvi upp til roykrør, við støddini ø 80 – 100 mm, frá konglaovni (pillebrændeovn), kann minkast niður í 150 mm frá gólvi ella tilfari, treytað av, at gólvið er klætt við plátu av tilfari, ið ikki kann brenna.
Innleggingarnar skulu gerast soleiðis, at tær eru heilsuliga nøktandi.
Ásetingin skal eitt nú forða royki frá brenniútbúnaði í at treingja út í bygningin. Ásetingin fevnir eisini um trygd ímóti rottu og øðrum skaðadjórum.
Víst verður til kap. 6, Inniumhvørvi, um radon og um aðra dálking frá undirlendinum.
Víst verður til kap. 6, Inniumhvørvi, um óljóð frá orkuframleiðandi útbúnaði.
Innleggingar skulu verjast ímóti frostspreinging.
Innleggingar skulu gerast soleiðis, at eingin óneyðugur vandi er fyri tæring.
Viðvíkjandi verju fyri tæring kann vísast til “Sbi- anvisning, 227 Korrosion i VVS-installationer”.
Innleggingar skulu gerast soleiðis, at tað slepst undan óneyðugari orkunýtslu. Tær skulu bjálvast móti hitamissi og kondens í samsvari við “DS 452, Termisk isolering af tekniske installationer”.
Rør og tangar eiga at verða settir soleiðis, at hitin frá teimum kemur bygninginum til gagns.
Tøkniligur útbúnaður, innleggingar o.a., sum skulu handfarast, broytast javnan, eftiransast ella haldast við líka, skulu setast soleiðis, at hetta kann gerast á tryggan og fullgóðan hátt.
Viðvíkjandi trygdarútgerð og innrætting av rúmum til køliútbúnað kann vísast til “DS/EN 378 del 2 og 3, Kølesystemer og varmepumper”.
Rørinnleggingar, sum skulu handfarast, broytast javnan, eftiransast ella haldast við líka, eiga sum meginregla at verða settar antin í tøkniligar gongir við fríari hædd á í minsta lagi 1,9 m og fríari breidd á í minsta lagi 0,7 m, ella í innleggingarslokur við góðum atkomu-møguleikum, t.d. við leysum gólvi ella lúkum.
Vísast kann til “DS 5129 Installationer til signalering og kommunikation. Del 2-1: Føringsveje i bygninger til kabler til brug for IT&T formål”.
Við atliti at gera bygningar atkomuligar fyri fólk við tarni skulu innleggingar í bygningar, ætlaðir almenninginum við atliti at tøkniligum møguleikum prosjekterast og fyrireikast soleiðis, at til ber at leggja inn og nýta tøknilig hjálpartól til fólk við tarni.
Ásetingin tryggjar, at longu tá bygningsinnleggingar verða fyrireikaðar og prosjekteraðar, verður hædd tikin fyri, at tøknilig hjálpartól til persónar við tarni kunnu brúkast í byggingini, uttan at neyðugt verður við størri broytingum í innleggingunum og í framføring av leiðingum o.ø., ið hartil hoyra.
Í samkomuhølum, íroknað rúm, sum eru innrættað til felags virksemi, so sum konsertir, fyrilestrar og annað undirhald, skal vera føst innlegging av hjálparútgerð til hoyriveik.
Samkomuhøli fevna um samkomuhús, kirkjur, biografar, leikhús, bókasøvn og samkomu- og konserthallir o.tíl., sum eru alment atkomulig hjá fólki.
Ásetingin fevnir ikki um vanlig undirvísingar-høli í fólkaskúlum og t.d. fundarhøli í skrivstovubygningum.
Hjálparútgerð til hoyriveik eigur at vera samsvarandi “DS/EN 60118-4, Elektroakustik – Høreapparater – Del 4: Teleslyngesystemer til høreapparater – Tekniske krav”.
Innleggingin eigur vera lagað til tal av fólki.
Fyri at tryggja, at innleggingin virkar, tá hon verður nýtt, verður mælt til at royna innleggingina regluliga.
Verður servararúm innrættað í einum bygningi, so skal tað vera møguligt at máta elnýtsluna á servarunum. Somuleiðis skal tað vera møguligt at máta elnýtsluna til at køla servararúmið niður við.
Elmálararnir skulu vera sambært “Sikkerhedsstyrelsens bekendtgørelse om måleteknisk kontrol med målerer, der anvendes til måling af elforbrug med hensyn til overnsstemmelsesvurdering eller typegodkendelse og førstegangsverifikation”, umframt “Sikkerhedsstyrelsens bekendtgørelse om måleteknisk kontrol med målere, der anvendes til måling af forbrug af køleenergi i fjernkøleanlæg og centralkøleanlæg”.
Ein rakstrar-, eftirlits- og viðlíkahaldsleiðbeining fyri innleggingar skal orðast og vera til skjals, tá ið bygningurin verður tikin í nýtslu. Í leiðbeiningini skal vera eitt samheild av dagførdum høvuðstekningum við upplýsingum um, hvar allir staklutir, sum krevja viðlíkahald og eftirlit, eru.
Rakstrar-, eftirlits- og viðlíkahaldsleiðbeining (REV) verður á donskum kallað: “drift-, kontrol- og vedligeholdelsesplan (DKV)”.


text:
Gott val
Um nakrar tímar lata valhølini aftur og farið verið undir at telja atkvøðurnar. Veljarin hevur tá talað, síðani skal samansetingin av limum í samgongu skipast og ein nýggj kós setast fyri næstu 4 árini.
Kósin seinastu 4 árini hevur flest okkum kunnugt verið merkt av spontanum avgerðum sum t.d. húskeypi og manglandi virðing fyri tí tilfeingi, ið kommunan eigur. Ert tú tann, ið ynskir broytingar á hesi kós, har tað verður sett størri fokus á bleytu virðini, har okkara gomlu og óhjálpnu fáa sámuligari kor, har vit fáa tikið hond um at betra um okkara umhvørvi og infrakervi og har vit seta trivna fyri menatnar- og skúlaøkið á breddan aftur, ja so er tað mín vón at tú tekur røttu avgerð at stuðla mær.
Boði Haraldson – valevnið fyri Tjóðveldið


text:
Ingi Samuelsen
10.11.2017 - 10:19
Mentan > Mentan > Konsertir
Helst vóru tað fleiri føroyingar, sum nýttu høvið til at hoyra legendarisku amerikansku rokkararnar í Guns N’Roses, tá teir í summar høvdu konsert í Parken í Keypmannahavn.
Í dag boðar orkestrið frá, at tað aftur kemur til Evropa á konsertferð komandi summar, og at teir eisini hesaferð gera ein støðg í Danmark. Hesaferð verður konsertin á Dyrskuepladsen í Odense 6. juni.
Konsertferðin í ár, ið var tann fyrsta síðan 1996 við trimum av upprunalimunum, var sera væl eydnað. Talan er um sangaran Axl Rose, guittarleikaran Slash og bassleikaran Duff McKagan. Hinir orkesturlimirnir eru Dizzy Reed og Melissa Reese á ljómborðum, Richard Fortus á guittara og Frank Ferrer á trummum.
Bert ein konsert verður í Bretlandi á hesum sinni. Tað verður á Download festivalinum á Donnington Park rasarabananum í Leicestershire 9. juni. Guns N’Roses støðga eisini á í Noregi og Svøríki, men tað verður móti endanum av Evropaferðini í 2018. Teir spæla á Valle Hovin leikvøllinum í Oslo 19. juli og á Ullevi í Göteborg 21. juli.
Sølan av atgongumerkjum til konssertina í Odense byrjar hósdagin.


text:
Virðingin er týdningarmikil
At koyra líkvogn snýr seg nógv um umhugsni og virðing fyri tí deyða og teimum, ið eftir sita. Bilurin skal vera væl hildin og altíð vera gullreinur og nývaskaður. Tað er okkara máti at vísa virðing. Viðhvørt ynskir familjan at koyra ein serligan veg ella ein umveg til kirkjuna, salin ella kapellið, tí at eitt stað hevði serliga stóran týdning fyri tann deyða, og hetta gera vit sjálvandi eisini, tí at tað snýr seg altíð og hvørja ferð um at ganga ynskjunum og tørvinum hjá familjuni á møti.


text:
Um rættin til eftirløn sum landsstýrismaður við 60 ára aldur
Umboðsmaðurin hevur viðgjørt eina klagu, um ein fyrrverandi landsstýrismaður leyk treytirnar fyri at fáa eftirløn við 60 ára aldur. Landsstýrislønarlógin § 3, stk. 2, 1. pkt. ásetir, at fyrrverandi landsstýrismaður hevur rætt til eftirløn við 60 ára aldur, um aldurin á landsstýrismanninum og tvær ferðir starvsaldurin á tingi og í landsstýrinum til samans er í minsta lagi 95 ár. Klagarin og Løgmansskrivstovan vóru ósamd um, nær fráfaringaraldurin skuldi roknast frá, og um tíðin í Løgtinginum, aftaná at klagarin var farin frá sum landsstýrismaður, skuldi telja við í samlaðu uppgerðini av rættinum til eftirløn við 60 ára aldur.
Umboðsmaðurin hevði onga viðmerking til, at Løgmansskrivstovan tulkaði fráfaringaraldur til at vera aldurin á landsstýrismanninum, tá hann á seinasta sinni legði frá sær sum landsstýrismaður. Umboðsmaðurin helt tað hinvegin, grundað á orðaljóðið í § 3, stk. 2, 1. pkt., ikki vera grundarlag fyri at tulka ásetingina avmarkandi og ikki taka tíðina í Løgtinginum, eftir at klagarin var farin frá sum landsstýrismaður, við í útrokningargrundarlagið. Ein uppgerð av aldrinum á klagaranum, tá hann gavst sum landsstýrismaður, og tvær ferðir starvsaldurin á tingi og í landsstýrinum til samans, kundi tí hava við sær, at klagarin hevði rætt til eftirløn sum landsstýrismaður við 60 ára aldur. Umboðsmaðurin heitti tí á Løgmansskrivstovuna um at taka málið upp til nýggja viðgerð og lata seg frætta, hvat víðari hendi í málinum.
Álitið kann lesast: her
Mest lisið í farnu viku
Góð ráð til at eyðmerkja maktmenniskju
Rák (6) - Mannarættindi verða brotin í Føroyum og í Danmark, tá tað snýr seg um sálarligan harðskap
Video - Vardø er ein óhugnaligur býur
Leopardsnigilin vinnur á morsniglinum
Tá fake gerst fakta
Dreingirnir úr Gøtu sleppa at halda fram í skúlanum við Løkin
Útflutningurin av makreli og sild er nógv minkaður
Aling á landi verður ein avbjóðing fyri føroyska alivinnu
Vespureiðrið (76) - 14. mai 2018
Nýggjur kupil verður reistur á Sornfelli
Fyrsti spakin settur í til nýggjan Hvalbiartunnil
Skógarmotta funnin á seyði í Føroyum
Bilsølustevna í SALT á Drelnesi
Rák (6) - Urtagott
Radiooperatørur roknaði positionina út, tað var bjargingin
Prát við Regin Jacobsen, um at Bakkafrost hevur keypt sølufyritøku í USA
Løtan er ikki røtt
NOVA úr Suðuroynni - Sending 6
Gjørd av byggiblokkum
Hetta kann ikki góðtakast
Doyði av e-sigarettini
Hugnaløtan (21) - Gestur: Lasse Klein
Forða fyri at manningarnar koma at bera kostnaðin
Opið hús á Kambsdali í sambandi við at FabLab verður alment tikið í nýtslu
Samband
Postboks 226
FO-600 Saltangará


text:
M.A. í føroyskum
Skeiðslisti
1432.16
Mynd- og orðlist í 20.-21. øld (MA)
Geva lesandi yvirlit yvir høvuðseyðkenni í føroyskari mynd- og orðlist í 20. og 21 øld og gera tey før fyri at greina verkini.
1433.16
Politiskt samskifti (MA)
Endamálið við skeiðinum er at gera studentarnar førar fyri at skilja, greina og loysa ítøkiligar spurningar um samskifti í politiskum samanhangi. Studentarnir fáa vitan um broytingarnar í politiskum samskifti seinnu árini, læra at gera mun á ymiskum sløgum av politiskum samskifti, fáa innlit í tær snildir, sum eyðkenna politiskt samskifti umframt innlit í leiklutin, sum politiskt samskifti hevur í fólkaræðinum í dag.
1434.16
Skaldskapur av manna munni – uttan fyri roykstovuna (MA)
Studentarnir skulu á skeiðinum: •Fáa grundleggjandi fatan av hvat ið verður lagt í hugtakið “mentanararvur” í ymsum samanhangi. •Ogna sær innlit í endurnýtslu av skaldskapi á mannamunni. •Læra at arbeiða sjálvstøðugt og vísindaliga við avmarkaðum verkevnum. •Læra at brúka viðkomandi ástøði í greiningum av endurnýttum skaldskapi á mannamunni.
1435.16
Staðanavnafrøði (MA)
At studenturin fær grundleggjandi vitan um staðarnavnafrøði frá elstu tíðum til í dag.
1436.16
Tvímæli (MA)
At geva tær innlit og evni til kritiskt at arbeiða við tvímæli. Tú skalt skilja vísindatekstir um evnið og duga at arbeiða við tvímálsdata.
1437.17
Máltøka M1/M2 (MA)
Endamálið við skeiðnum er at veita innlit í máltøku, bæði fyrstu (M1) og aðru máltøku (M2). Tey lesandi fáa innlit í ástøði og kunnleika um, hvørjir tættir ávirka máltøku.
1438.17
Samfelagsmálvísindi (MA)
Endamálið við skeiðinum er at kanna samanhangin millum málnýtslu og sosialar bólkar, málvariatión, mál og samleika, hugburð o.s.fr. Serligur dentur verður lagdur á málvariatión í óformligum samskifti.
1439.17
Týðingarfrøði (MA)
At studenturin ognar sær innlit í almennar og serfrøðiligar ástøðiligar og verkligar spurningar viðvíkjandi týðing. Harumframt kunnleika um støðuna hjá týðing í samfelagnum og førleika at týða.
1440.17
Økokritikkur (MA)
Studentarnir ogna sær innlit í ástøðiliga rákið økokritikkur og læra seg at brúka hugsanir úr tí í sjálvstøðugum, greinandi arbeiði við tekstum. Harumframt læra studentarnir at meta og kjakast um økokritikk sum ástøði í bókmentavísindaligum samanhangi.
1441.17
Den skønlitterære tekst: Fire parametre (MA)
At give den studerende indsigt i genrebegrebet og gøre den pågældende i stand til at skelne skønlitteratur fra saglitteratur og holde de forskellige skønlitterære genrer ude fra hinanden ud fra en indsigt i de dybereliggende tekstparametre.
1442.17
William Heinesen – yrkingar í samteksti (MA)
Endamálið er at lýsa og umrøða, hvussu yrkingarlagið hjá Williami Heinesen broytist við ella ímóti skiftandi bókmentarákum í 20. øld. Sam¬bandið við føroyskan og annan skaldskap og aðra list verður kannað sum millumtekstasamband eins og gjøgnum ástøði um yrkingarkynstur í 20. øld.
1444.17
Nútíðarføroyskt (MA)
Tann lesandi skal ogna sær vitan um eldri og nýggjari gransking í føroyskum innan økið setningafrøði & málvariatión.
1445.17
Fólkanavnafrøði (MA)
At studenturin fær holla vitan um fólkanavnagávu frá elstu tíðum til í dag.
1446.17
Kyn í Norðurlendskum bókmentum eftir 1970 (MA)
Ogna sær ástøði um kyn og bókmentir og fáa gott innlit í samtíðarbókmentir í Norðurlondum.
1447.17
Bókmentaligur kritikkur og ummæli (MA)
Studentarnir ogna sær munagott innlit í ástøði um bókmentaligan kritikk og ummæli sum tekstslag. Tey mennast í at greina sjálvstøðugt, hvussu bókmentir verða lýstar, greindar og mettar í miðlahøpi.
1448.17
Økiskanning (MA)
Studenturin skal læra • sjálvstøðugt at brúka og meta um sínar førleikar í einum samfelagsligum samanhangi við at taka á seg uppgávur á einum mentanarstovni og • við støði í hesum læra at hugsa greinandi um, hvussu ástøðilig mál- og/ella bókmentafrøðiliga vitan, sum er partur av lestrinum, roynist verkliga.
1449.17
Fólkanavnafrøði (MA)
At studenturin fær holla vitan um fólkanavnagávu frá elstu tíðum til í dag.
1450.18
Retorikkur í almennum kjaki (MA)
Studentarnir ogna sær vitan um retorikk sum vísindagrein og læra at brúka retorikk sum háttalag og retorisk hugtøk sum amboð í greiningum av tekstum, samrøðum og kjaki.
1451.18
Føroyskur sálmaskaldskapur (MA)
Tey lesandi ogna sær innlit í sálmin sum bundnan skaldskap við religiøsari funktión og góðar førleikar at greina føroyskar sálmar á markamótinum millum kirkjusøgu, bókmentasøgu og aldagamla, altjóða mentan.
1452.18
Málnýtsla og argumentatión (MA)
Studenturin fær innlit í og lærir sjálvstøðugt at meta um, greina og lýsa málnýtslu og stíl á ymsum stigum og yrkisøkjum og førleikar og amboð at greina og meta um gildi í formligari og óformligari argumentatión.
1453.18
Málamót (MA)
Tann lesandi skal ogna sær vitan um eldri og nýggjari gransking av málamóti við serligum atliti at støðuni í Føroyum.
1454.18
Modernisma, heimsbókmentir og landafrøði (MA)
At kanna sambandið millum stað/landafrøði og modernismu gjøgnum nýggja vísindaøkið heimsbókmentir. Studentarnir ogna sær vitan um, hvussu modernisman fær skap av sínum flytingum/ferðum land úr landi, heimspart úr heimsparti. Til tess at kanna rørileika modernismunnar verða hugtøk úr heimsbókmentum ('Geomodernism', 'Global Modernism' o.s.fr.) og landafrøðilig hugtøk brúkt sum greiningaramboð.


text:
Die Antwoord er ein suðurafrikanskur futuristiakur rap-rave bólkur við Ninja og Yo-landi Vi$$er, sum eru gift og hava eina dóttir saman, á odda. Bólkurin varð stovnaður í 2007/08 í Cape Town. Við tekstum á afrikanskum, xhosiskum og enskum hevur bólkurin givið út tvær plátur, $O$ og Ten$ion. Fyrsta framførsla teirra var í 2009 á Ramfest 3.
Tey hava ætlanir um eisini at byrja at arbeiðia við filmi. Soleiðis segði Ninja við blaði Exclaim!: "Vit hava ein, sum vit fara at arbeiða uppá komandi árið, sum eitur The Answer. Tað er líkasum søgan um hvussu Die Antwoord byrjaði. Tað er líkasum okkara megi, og har okkara orka verður nýtt í løtuni."
Fyrstu ferð eg hoyrdi Die Antwoord var, tá videolagið til Baby's On Fire kom út á sumri 2012, og eg varð við eitt hooked. Eg hevði ongantíð áður hoyrt nakað líknandi, og satt at siga er hetta als ikki tónleikur, mær vanliga dámar. Tað er okkurt serstakt yvir tónleikinum og teirra attitude, sum fangar meg.


text:
Ragnar setti gongd á seinna umfarið av WMB, við at fortelja um sjálva tiltakið og um kvøldið, sum var farið. Alsamt fleiri fólk byrjaðu at fylkjast í salinum, tá vælkendu SIC trinu á pall og, sum vant, tóku áskoðaranar við stormi. Teir spældu løg av Fighters They Bleed fløguni, eins energiskir og altíð. Tað var fantastiskt at síggja teir aftur á palli, tó eitt sindur løgið, nú teir hava nýggja manning.
Konqueror yvirraskaðu stórliga, tá teir settu ígongd. Satt at siga, væntaði eg ikki tað stóra frá eysturoyar monnunum, men teir hava veruliga tikið seg fram síðan seinast, eg hoyrdi teir. Eitt satt upplivilsi!
Fløguaktuellu Earth Divide fyltu salin við sínum progressivu metalcore tónum, sum fingu fjøldina upp at goysa. Bólkurin skæraði satt at siga framúr.
Thrash metal bólkurin úr Suðuroy, Asyllex, rokkaðu for vilt, og høvdu áskoðararnar við sær allan vegin ígjøgnum. Salurin var, snøgt sagt, á gosi! Sum balsam fyri sálina, einki minni enn tað.
Vinnarin kunngjørdur
Spenningur var í luftini, tá fjøldin bíðaði eftir, at dómarinir skuldu avdúkað, hvør bólkur hevði vunnið. Ivasamt var, og øll høvdu sín favoritt.
Teitur Fossaberg, fyrireikari av WMB í Føroyum, segði nøkur orð - millum annað tað, at tiltakið varð ognað Rasmus Rasmusen, sála. Síðani søgdu dómarinir sína hugsan um bólkarnar og tiltakið sum heild, og Terji Skibenæs endaði við at kunngera vinnandi bólkin: SIC. Salurin fyltist við eini gleði um sigurin. Øll sóu vælnøgd og glað út. Heljareyga rundaði kvøldið av við progressivu tónum sínum, har áskoðarafjøldin gav sítt allar síðsta kick, áðrenn farið var oman í Sirkus til afterparty.
Hvussu var at spæla við nýggju manningini? Og at vinna?
Mikkjal; Snedigt uttan Frans... Hann er mín wingman á pallinum, haha. Ordiliga, "hvat nú?!"
Eddie: Tað er stórur saknur í Frans og Gudmar, men tað var feitt allíkavæl. Ísak og Henning duga síni ting.
Mikkjal: Tað er fantastiskt! Eg havi ongantíð vunnið nakað fyrr, so tað er eitt sindur løgið - men feitt! Nú verður tað so Wacken í summar, og vit mugu fara undir at gera nýtt tilfarð!
Dennis: Syret pis!
Dómarinir um SIC
Dómarinir vóru allir samdir í avgerðini um hvør skuldi fara við sigrinum. Grundalagið fyri avgerðini var gjøgnumførda framførðslan og teirra professionalitetur.
Kasper: Tað visuella og tónleikurin spældi væl saman, og framførðslan var ein góð heildaruppliving. Eg havi bookað SIC fyrr, í 2004 haldi eg tað var, og kenni tískil teirra gjøgnumførligheit - hetta hevði sjálvandi onga ávirkan á avgerðina. Tað er løgið, at teir ikki eru komnir longur, enn teir eru. Hetta er eitt spark í reyvina; nú skulu tit gera tað, SIC! Eg síggi fram til at síggja teir aftur!
Þorstein: Kraftfull performance. Teir gjørdu homerun!
Teemu: Teir eru professionellir og hava rætt og slætt allan pakkan.
Terji: SIC hava nógva erfaring, góða performance og samanspæl. Og fantastiski Mikkjal, sum fær øll við sær bara hann lyftir armarnar!
Fjøldin um sigurin
- Eg havi fylgt teimum síðan Frans kom við. Teir hava altíð verið sum idol fyri meg, so hetta er fantastiskt.
- SIC eru útum tankan!
- Pissifeitt maður!
- Eg eri glaður teirra vegna.
- SIC vóru einasti røttu vinnarinir.
- Tað var teimum væl uppiborið!
Hentar leinkjur:
Fjøllini Dansa ynskja SIC hjartaliga til lukku við sigrinum og góða eydnu framyvir.


text:
- Tíðindi, mentan og ítróttur
Tilboðini vóru ov høg
Tilboðini vóru ov høg, og tí hevur Tórshavnar kommuna nú strikað útboðið av arbeiðinum at byggja Skúlan á Fløtum.
Arbeiðið verður boðið út aftur í heyst.
Í mai vórðu trý byggifeløg og samtøk undangóðkend til at bjóða upp á arbeiðið at byggja Skúlan á Fløtum.
29.juni vórðu tilboðini latin upp.
P/F Articon og Sp/f Búsetur bjóðaðu slakar 294 mió. kr, SP/F TG Verk segði seg kunna byggja fyri slakar 276 mió. kr. og P/f MT Højgaard Føroyar bjóðaði 273 mió. kr.
Men kostnaðarmetingin hjá kommununi sigur 247,864 milliónir krónur, góðar 25 milliónir lægri enn lægsta boð.
Bygginevndin fyri skúlan hevur staðfest tilráðingina frá teknisku fyrisitingini hjá kommununi um at strika útboðið, tí samanumtikið ikki er ikki nóg gott grundarlag fyri at halda fram at samráðast við felagið, sum hevur lægsta boðið.
Byggingin verður boðin út aftur í heyst.
Sí eisini


text:
Video: Tá KÍ við 9 leikarum vann á VB á Norðoyastevnu í 1998
Ein av minniligastu dystunum við Djúpumýru í 1990'unum var 7. juni í 1998. VB vitjaði í Klaksvík í landskappingardysti á Norðoyastevnu.
KÍ kom á odda í 61. minutti við máli frá Rógva Jacobsen. Men so kom dramatikkurin. Jan Joensen og Símun W. Høgnesen fingu reytt kort og síðani javnaði Milan Kuljic fyri VB í 75. minutti. Men hóast 9 móti 11 leikarum seinastu løtuna, so fekk KÍ sigursmálið í síðsta minutti. Jan Andreasen fór framvið í álop, spældi Rógva leysan og so var 2-1 til KÍ. Tá kókaði við Djúpumýru og KÍ venjarin Jóannes Jakobsen tók enntá túrin yvir á ''hillina'', har málið bleiv ''feirað''. Avgerandi málið kann síggjast á 1.27.25 niðanfyri. Sí annars upplýsingar frá FaroeSoccer niðanfyri.
Upptøka: Ólavur Wolles
Digitalisera frá VHS video: Ólavur Wolles
Stað: Djúpumýra Klaksvík
Samskipað: John William Joensen